Η ΕΕ και οι ΗΠΑ\nΑπό την άλλη πλευρά, η Γερμανία έχει άριστες σχέσεις με τη Ρωσία και τον Πρόεδρό της Βλαντιμίρ Πούτιν, ο οποίος προμηθεύει μεγάλες ποσότητες φυσικού αερίου για να κρατήσει τα γερμανικά σπίτια και εργοστάσια ζεστά και καλά φωτισμένα. Θορυβημένη από αυτές τις απρόβλεπτες εξελίξεις, η Μέρκελ τηλεφώνησε στον Πρόεδρο Πούτιν, ζητώντας του να εκτονώσει την κρίση και να πιέσει για «εποικοδομητικό διάλογο» μεταξύ της αντιπολίτευσης και της κυβέρνησης. Μετά από μια τηλεφωνική συνομιλία με τον κ. Πούτιν είπε ότι «όλα τα κόμματα πρέπει να αναλάβουν τις ευθύνες τους για τη σταθεροποίηση της χώρας».\nΑυτή η εξαιρετικά λογική συμπεριφορά σαφώς προκάλεσε κάποια ενόχληση στην Ουάσιγκτον, η οποία ανέμενε μια πιο ισχυρή απάντηση στα γεγονότα στο Κίεβο. Ο Λευκός Οίκος έτεινε αμέσως χέρι στη Μόσχα μετά τις ηχογραφήσεις των κορυφαίων διπλωματών της Ουκρανίας που διέρρευσαν, στη συζήτηση που προέκυψε. Οι συγκρούσεις και οι αντιφάσεις ανάμεσα στους ιμπεριαλιστές μπορούν συχνά να έχουν μια αστεία πλευρά, όπως δείχνει το ακόλουθο περιστατικό.\nΣε ένα ηχητικό κλιπ που αναρτήθηκε στο You Tube, η υφυπουργός των ΗΠΑ Βικτόρια Νιούλαντ και ο Τζέφρει Πιατ, πρέσβης των ΗΠΑ στην Ουκρανία, ακούγονται να συνομιλούν μέσω τηλεφώνου, προτείνοντας την τέλεια συνταγή για την επίλυση των προβλημάτων της Ουκρανίας (τέλεια συνταγή από την πλευρά της Ουάσιγκτον): Ο Γιάτσενουκ, ένας ηγέτης της αντιπολίτευσης και πρώην υπουργός Εξωτερικών, θα πρέπει να είναι σε μια νέα κυβέρνηση στο Κίεβο. Αλλά ο Vitali Klitschko, ένας πρώην πυγμάχος βαρέων βαρών που είναι γνωστό ότι ευνοείται από τη Μέρκελ, περιγράφεται ως άπειρος και αναφέρεται ότι χρειάζεται να «κάνει την πολιτική εργασία του».\nΗ κ. Νιούλαντ αναφέρεται στους δύο άνδρες ως «Yats» και «Klitsch». Οι δύο φωνές παραπονούνται πως η ΕΕ θεωρείται από τις ΗΠΑ ότι εφαρμόζει "μαλακή" πολιτική για την Ουκρανία, γεγονός που φαίνεται ξεκάθαρα. Σε ένα σημείο, εκφράζοντας την απογοήτευση με την ΕΕ και την αποτυχία της να συμφωνήσει με τις απειλητικές κυρώσεις κατά των ηγετών της Ουκρανίας, η κ. Νιούλαντ αναφωνεί «Γαμώ την ΕΕ!». Ένας εκπρόσωπος του Στέιτ Ντιπάρτμεντ, δήλωσε ότι οι ΗΠΑ δεν θα σχολιάσουν την αυθεντικότητα της καταγραφής, αλλά είπε ότι η κ. Νιούλαντ είχε ζητήσει συγγνώμη προς τους υπαλλήλους της ΕΕ για τα δηλωμένα σχόλια.\nΕίναι αδύνατο να παίζεται κορώνα ή γράμματα αυτό το περιστατικό. Εάν οι εν λόγω φωνές δεν ήταν οι δύο διπλωμάτες των ΗΠΑ, αλλά δύο ηθοποιοί ή κάποια άλλα τυχαία πρόσωπα, γιατί θα πρέπει η κα Νιούλαντ να απολογηθεί; Όμως, αυτές είναι οι λεπτές, βυζαντινές αποχρώσεις της αστικής δημοκρατίας.\nΑπό την πλευρά μας, δεν έχουμε την παραμικρή αμφιβολία ότι η φωνή αυτή ήταν όντως της κ. Νιούλαντ και ότι αυτή η αγενής γλώσσα εκφράζει με εξαιρετική σαφήνεια την πραγματική στάση της Ουάσιγκτον για τους φίλους και τους συμμάχους της, πέρα από τον Ατλαντικό.\nΤο γεγονός είναι ότι τόσο το Βερολίνο όσο και η Ουάσιγκτον, θα ήθελαν να εγκαταστήσουν μια κυβέρνηση - μαριονέτα στην Ουκρανία, αν και η επιλογή τους για μαριονέτες είναι διαφορετική. Η Μέρκελ θέλει να αποφύγει ένα λουτρό αίματος πλήρους κλίμακας, το οποίο θα μπορούσε να προκαλέσει μια «πλημμύρα» προσφύγων στην Ευρωπαϊκή Ένωση. Τώρα που θεωρεί ότι έχει ενισχυθεί το κύρος της στην Ουκρανία, μιλά δημοσίως για ένα «συμβιβασμό» - δηλαδή ένα συμβιβασμό που αφήνει την ΕΕ και τους Αμερικανούς να έχουν τον έλεγχο και υποβιβάζει τη Ρωσία σε μια θέση ασημαντότητας. Αυτό είναι το πραγματικό νόημα της μεταβατικής κυβέρνησης συνασπισμού, της «κυβέρνησης εθνικής ενότητας». Αλλά αυτό είναι ευκολότερο στα λόγια παρά στην πράξη.\nΈχοντας χρησιμοποιήσει άκομψα την καταστολή, το ουκρανικό καθεστώς προχώρησε σε υποχωρήσεις με έναν επίσης άκομψο τρόπο. Κατά τη διάρκεια των δυο μηνών των αναταραχών, ο Ουκρανός πρόεδρος αρνιόταν να κάνει παραχωρήσεις στους πολιτικούς της Αντιπολίτευσης. Το σημείο καμπής ήταν η 20η Φεβρουαρίου, όταν η Ουκρανική Βουλή ψήφισε την κατάπαυση του πυρός. Μετά από την συνάντηση των επικεφαλών της Ουκρανίας με την ΕΕ, ο Γιανουκόβιτς εκδήλωσε τη πρόθεση του για τη διεξαγωγή πρόωρων προεδρικών και βουλευτικών εκλογών, τη δημιουργία Κυβέρνησης Εθνικής Ενότητας και την αναθεώρηση του Συντάγματος.\nΗ Μόσχα πρότεινε να γίνει ένας τριμερής διάλογος για τις μελλοντικές εμπορικές και οικονομικές σχέσεις με την Ουκρανία, μια πρόταση που απορρίφτηκε από την ΕΕ. Την Παρασκευή στις 21 Φεβρουαρίου, βλέποντας την υποστήριξη του να υποχωρεί, ο πρόεδρος διστακτικά υπέγραψε μια συμβιβαστική συμφωνία με τους ηγέτες της αντιπολίτευσης. Έχοντας εξαιρέσει την Ρωσία, η διαπραγμάτευση της συμφωνίας γινόταν από τους υπουργούς Εξωτερικών της Γαλλίας, Γερμανίας και της Πολωνίας. Η συμφωνία αυτή περιλάμβανε μια νέα κυβέρνηση «εθνικής ενότητας», αλλαγές στο σύνταγμα ώστε να επιστρέψουν εξουσίες στο κοινοβούλιο και πρόωρες εκλογές, οι οποίες θα διεξάγονταν τον Δεκέμβρη. Ο Πολωνός υπουργός δήλωσε ότι αυτή ήταν «η καλύτερη δυνατή συμφωνία».\nΌμως τα γεγονότα κυλούσαν γρηγορότερα από τις άγαρμπες ρόδες της διπλωματίας. Το γεγονός αυτό θα επαρκούσε να ικανοποιήσει τη μετριοπαθή Αντιπολίτευση και την ΕΕ, αλλά για την ακραία πτέρυγα των διαδηλωτών αυτό αποτελούσε μόνο ένα σημάδι αδυναμίας, το πράσινο φως για να συνεχίσουν την εξέγερση «μέχρι την τελική νίκη». Οι διαδηλωτές έλεγαν ότι δεν σκοπεύουν να περιμένουν μέχρι τον Δεκέμβριο για να γίνουν εκλογές και ούτε είναι διατεθειμένοι να δεχθούν τίποτα άλλο εκτός από την άμεση απομάκρυνση του Γιανουκόβιτς.\nΕάν γινόταν η παραπάνω προσφορά δυο μήνες νωρίτερα, θα μπορούσε πολύ πιθανά να προκαλέσει την διάσπαση της Αντιπολίτευσης και την ματαίωση των διαδηλώσεων. Όμως τώρα αυτή η συμφωνία, και σωστά, έχει θεωρηθεί ως σημάδι αδυναμίας. Οι ακραίοι απέρριψαν αμέσως την «ψεύτικη» ανακωχή και ενέτειναν τις επιθέσεις τους με όλο και πιο βίαιες ταραχές στο Κίεβο και με εφόδους σε διοικητικά κτίρια σε ολόκληρη τη χώρα.\nΗ σποραδική βία συνεχίστηκε σαν να μην υπήρχε καθόλου διπλωματία. Στην δυτική Ουκρανία οι διαδηλωτές καταλάμβαναν κυβερνητικά κτίρια, αρνούμενοι να αναγνωρίσουν την κυβέρνηση του Κιέβου. Η πυρκαγιά εξαπλωνόταν γρήγορα με τους αντάρτες να καταλαμβάνουν την εξουσία σε δυτικές πόλεις όπως η Uzhgorod, Luchka και Lviv. Σε πολλά μέρη στη δυτική Ουκρανία, υπήρχαν αναφορές ότι η τοπική αστυνομία ενσωματώθηκε με τους διαδηλωτές και οι αρχές κατέρρεαν. Η κρατική εξουσία κλονιζόταν με γρήγορους ρυθμούς. Η απειλή ενός ανοιχτού εμφύλιου πολέμου μεγάλωνε με την κάθε ώρα που περνούσε.\nΜια διμοιρία περίπου 60 αστυνομικών έφτασε από την πόλη Sokal της περιοχής του Lviv της Ουκρανίας. Η Αστυνομία πήγε στην Maidan μαζί με ιερείς και εθελοντές πολίτες, οπλισμένους με τουφέκια. Ο διοικητής της Αστυνομίας της Sokal, μιλώντας από την εξέδρα, είπε: «Έχουμε και εμείς όπλα, και γνωρίζουμε πώς να τα χρησιμοποιήσουμε. Εάν ριχτεί έστω και ένας πυροβολισμός προς την κατεύθυνση της Maidan, θα ανταποδώσουμε.»\nΑισθανόμενοι ότι το παλιό καθεστώς κατέρρεε, οι διαδηλωτές κατέλαβαν τον έλεγχο των διοικητικών προεδρικών κτιρίων. Δεν υπήρχε καθόλου αντίσταση. Η αστυνομία σταμάτησε να φρουρεί τα προεδρικά κτίρια και οι διαδηλωτές μπόρεσαν να μπουν στην πολυτελή εξοχική κατοικία του προέδρου, έξω από το Κίεβο και να χαζέψουν την τεράστια και προκλητική χλιδή, πληρωμένη από τα δισεκατομμύρια που άρπαζε η αδηφάγος και παρασιτική ολιγαρχία από το λαό.\nΤα γεγονότα στους δρόμους, τελικά προκάλεσαν μια θεμελιώδης αλλαγή στην ισορροπία δυνάμεων στη Βουλή. Η προσπάθεια για μια συμβιβαστική συμφωνία με τη συμβολή της ΕΕ, απέτυχε να σταματήσει την διαδικασία η οποία ήδη είχε φτάσει στο αποκορύφωμά της. Φοβούμενοι, εάν όχι για τις ζωές τους, τότε για τις δουλειές τους και τα προνόμια τους, τα μέλη του κόμματος του Γιανουκόβιτς, «ευέλικτα», άλλαξαν πλευρά. Στο τέλος η Βουλή ψήφισε να τον απομακρύνει από την εξουσία και να διεξαχθούν νέες εκλογές στις 25 Μαΐου.\nΗ αντιπολίτευση είχε τώρα πάρει τον έλεγχο όλων των βασικών μοχλών εξουσίας στο Κίεβο. Οι βουλευτές από το πρώην κυβερνών κόμμα ξυλοκοπήθηκαν και λιθοβολήθηκαν. Η αντιπολίτευση αντικατέστησε, τον έναν μετά τον άλλο, όλους τους βασικούς υπουργούς της προηγούμενης κυβέρνησης.\nΗ πρώην πρωθυπουργός Γούλια Τιμοσένκο, μετά την απελευθέρωση της από την φυλακή, απευθύνθηκε στα πλήθη στην πλατεία Ανεξαρτησίας στο Κίεβο και με διαλλείματα δακρύβρεχτων ξεσπασμάτων, προέτρεψε τους υποστηριχτές της Αντιπολίτευσης να συνεχίσουν τις διαδηλώσεις. «Μέχρι να τελειώσετε αυτή τη δουλειά...κανένας δεν έχει το δικαίωμα να φύγει» είπε, χωρίς να πει τι περιλαμβάνει αυτή η «δουλειά». Οι ΗΠΑ και ΕΕ υποδέχθηκαν την απελευθέρωση της κας Τιμοσένκο με ενθουσιασμό, χαρακτηρίζοντας την «απαραίτητη για μια δημοκρατική Ουκρανία». Όμως πολύς κόσμος στην Ουκρανία δεν ασπάζεται τον ίδιο ενθουσιασμό. Θυμούνται πώς αυτή και άλλοι ηγέτες της λεγόμενης Πορτοκαλί Επανάστασης, τους απογοήτευσαν στο παρελθόν. Αναφορές λένε ότι πολύς κόσμος έφυγε γεμάτος αηδία όταν εμφανίστηκε η Τιμοσένκο στην εξέδρα.\nΣυγκρούσεις ανάμεσα στην ολιγαρχία\nΤο εθνικό ζήτημα είναι πάντα γεμάτο από αντιθέσεις και πουθενά αλλού δεν είναι περισσότερες απ' ότι στην Ουκρανία. Ακόμα και πριν την Οκτωβριανή Επανάσταση, η ουκρανική γλώσσα χρησιμοποιούταν κυρίως στα χωριά, ενώ τα Ρωσικά ήταν η κυρίαρχη γλώσσα στις πόλεις. Από τα σοβιετικά χρόνια, η ανατολική Ουκρανία αποτελούσε το προπύργιο της ουκρανικής βιομηχανίας, τη πατρίδα των περισσότερων Ουκρανών ολιγαρχών και την εκλογική βάση του κόμματος του Προέδρου Βίκτορ Γιανουκόβιτς, «Κόμμα των Περιφερειών».\nΥπάρχει πλέον ένας σοβαρός κίνδυνος, αυτή η πολύπλοκη και εύθραυστη χώρα να διαλυθεί σε μικρά τμήματα με καταστροφικές συνέπιες για τον κόσμο, τόσο της δυτικής και της ανατολικής Ουκρανίας. Ήδη, έχει αναφερθεί ότι οι κυβερνήτες της Κριμαίας έχουν πάει στην Μόσχα για να ζητήσουν την ενσωμάτωση της Κριμαίας με την Ρωσία, σε περίπτωση που το χάος συνεχίσει στην Ουκρανία. Το ρωσικό ναυτικό έχει μια σημαντική βάση στην Κριμαία, μια χερσόνησο της Μαύρης Θάλασσας που ο Νικίτα Χρουτσώφ παραχώρησε στην Ουκρανία (κάτω από την επήρεια της βότκα, λένε μερικοί). Η Ρωσία δεν θα διστάσει να την πάρει πίσω αν δει ότι οι Αμερικάνοι παίρνουν τον έλεγχο στην Ουκρανία. Αυτό θα επιδεινώσει περαιτέρω τις αυξανόμενες εντάσεις μεταξύ Ρωσίας και Δύσης.\nΌσο η κατάσταση στους δρόμους χειροτέρευε, άρχισαν να εμφανίζονται ρωγμές στις άρχουσα ολιγαρχία. Ο Αχμέτοβ είδε την περιουσία του να αυξάνεται τα τελευταία τρία χρόνια υπό τον Γιανουκόβιτς. Τμήματα της ολιγαρχίας άρχισαν να αναρωτιούνται αν ο Γιανουκόβιτς άρχισε να αποτελεί εμπόδιο για τα συμφέροντα τους. Στην ιστοσελίδα του ομίλου SCM, ιδιοκτησίας του Αχμέτοβ, μια δήλωση εμφανίστηκε που καλούσε για περισσότερο διάλογο. Ο Αχμέτοβ ήταν προσεκτικός ώστε να δημιουργήσει σχέσεις με την Αντιπολίτευση για παν ενδεχόμενο, λέει ο Fesenko. «Οι ολιγάρχες διατηρούν καλές σχέσεις με την αντιπολίτευση ως μια ασφαλιστική πολιτική - είναι σαν επένδυση στο μέλλον.»\nΟι ολιγάρχες επίσης είχαν τα δικά τους προβλήματα με τον Γιανουκόβιτς και την «οικογένεια», τους προνομιούχους επιχειρηματίες γύρω από τον πρόεδρο που είχαν προαχθεί και τους είχε δοθεί πρόσβαση σε ζουμερά συμβόλαια από τον 2010. Οι Ουκρανοί και στις δυο πλευρές του διαχωρισμού Ανατολής – Δύσης, εδώ και καιρό γνωρίζουν σχετικά με την διαφθορά στην καρδιά της κυβέρνησης. Παρά το γεγονός αυτό, όταν μπήκαν οι διαδηλωτές στη βασιλική κατοικία του κυρίου Γιανουκόβιτς στα προάστια του Κιέβου, ζαλίστηκαν από την ποσότητα του χρυσού και του μαρμάρου.\nΥπήρχαν γήπεδα τένις, ένα υπόγειο ρινγκ πυγμαχίας, στρουθοκάμηλοι, παγώνια, τσαλαπετεινοί, ένα πτηνοτροφείο και κάτι που έμοιαζε να είναι ζωολογικός κήπος με ελάφια και αγριογούρουνα. Στην πραγματικότητα αυτό δεν ήταν ζωολογικός κήπος, αλλά ένα ιδιωτικό κελάρι φρέσκου κρέατος για τον πρόεδρο. Το θέαμα ολοκληρώθηκε με μια πλωτή αίθουσα δεξιώσεων, στολισμένη με μπουκάλια βότκα που στην ετικέτα τους ακτινοβολούσε το πρόσωπο του προέδρου. Πολλοί από τους ανθρώπους ακούστηκαν να λένε: «Ώστε εδώ πάνε όλα τα λεφτά».\nΑυτή η ξαφνική επίδειξη υπερβολικού πλούτου εξέθεσε σε όλους το μέγεθος στο οποίο ο πρόεδρος και οι συνοδεία του, πλούτισαν σε βάρος ολόκληρης της χώρας. Όμως, η ιδέα ότι αυτό θα μπορούσε να αποτελέσει έναν ενωτικό παράγοντα, θα αποδειχθεί ότι ήταν μια ψευδαίσθηση. Τόσο ο κόσμος στην ανατολική Ουκρανία όσο και στην δυτική, γνωρίζει καλά ότι ολόκληρη η πολιτική κάστα είναι διαφθαρμένη. Παρά το γεγονός ότι μπορεί να είναι αηδιασμένος με την εικόνα μιας τέτοιας κραυγαλέας διαφθοράς, δεν πιστεύει ότι οι άνδρες και οι γυναίκες που θα αντικαταστήσουν τον Γιανουκόβιτς θα είναι καλύτεροι.\nΟ φόβος τους και η δυσπιστία τους προς τους πολιτικούς στο Κίεβο υπερτερεί σε σχέση με οποιαδήποτε ικανοποίηση που μπορεί να αισθάνθηκαν με την πτώση του Γιανουκόβιτς. Στην πραγματικότητα, η όποια κριτική που μπορεί να ασκηθεί στο Γιανουκόβιτς είναι κυρίως γιατί απέτυχε να χτυπήσει σκληρά τους διαδηλωτές και επέτρεψε μια χαοτική κατάσταση να αναπτυχθεί και επειδή «το έσκασε» αντί να αντισταθεί. Εδώ έχουμε δυο Ουκρανίες, που μιλούν όχι μόνο διαφορετικές γλώσσες, αλλά έχουν δυο εντελώς διαφορετικές νοοτροπίες και δυο αντικρουόμενους τρόπους για να ερμηνεύσουν τα ίδια γεγονότα. Αυτή είναι μια πολύ επικίνδυνη κατάσταση που εγκυμονεί τις πιο σοβαρές συνέπιες για το μέλλον της Ουκρανίας.\nΑμερικάνοι και Ευρωπαίοι διπλωμάτες αγωνίζονται να τραβήξουν την Ουκρανία στην δική τους πλευρά και να αυξήσουν την επιρροή τους στο Κίεβο. Όμως η ΕΕ έχει μόλις μάθει ένα χρήσιμο μάθημα: Αν παίζεις με την φωτιά αργά η γρήγορα θα κάψεις τα δάκτυλά σου. Το συνεχιζόμενο χάος στην Ουκρανία απειλεί την οικονομική και πολιτική σταθερότητα στην ίδια την ΕΕ.\nΗ ΕΕ, ανησυχώντας σχετικά με τις επιπτώσεις της ουκρανικής κρίσης, τώρα αγωνίζεται για έναν συμβιβασμό στην Ουκρανία που θα περιλαμβάνει το σχηματισμό μιας νέας τεχνοκρατικής κυβέρνησης, καθοδηγούμενης από πρόσωπα της αντιπολίτευσης και συνταγματικές αλλαγές που θα μειώσουν τις εξουσίες του προέδρου.\nΗ ιδέα ότι οι στενότερες σχέσεις με την ΕΕ θα είναι κάτι καλό για τον ουκρανικό λαό διαψεύδεται από τα γεγονότα. Η ΕΕ είναι απίθανο να στείλει μεγάλες ποσότητες χρήματος στην Ουκρανία, δεδομένων των δικών της σοβαρών οικονομικών προβλημάτων. Οι Ευρωπαίοι μιλούν αφηρημένα για χορήγηση οικονομικής βοήθειας στην Ουκρανία «μόλις η Δημοκρατία αποκατασταθεί». Η ίδια η ασάφεια των υποσχέσεών τους είναι απόδειξη για την ανειλικρίνειά τους. Η Μέρκελ δεν είναι διατεθειμένη να στείλει λεφτά στην Ελλάδα. Γιατί να είναι περισσότερο γενναιόδωρη στην Ουκρανία;\nΩς εκ τούτου, η ευρωπαϊκή αστική τάξη στρέφεται νευρικά προς τις ΗΠΑ για να τους βοηθήσουν - κάτω από την προβιά του ΔΝΤ. Ένα πιθανό πακέτο διάσωσης από το ΔΝΤ θα συνοδεύεται με σκληρούς όρους σαν αυτούς της Ελλάδας ή και χειρότερους. Θα πρέπει να γίνουν άγριες περικοπές στις δημόσιες δαπάνες, αύξηση της φορολογίας και μείωση των επιδοτήσεων. Το ΔΝΤ απαιτεί μια σημαντική αύξηση των τιμών της ενέργειας της τάξεως του 40%. Με άλλα λόγια, αυτό θα σημαίνει ακόμα περισσότερη φτώχεια και μιζέρια. Επιπλέον, τι θα έχει απομείνει από την ιδέα της Ουκρανικής εθνικής κυριαρχίας όταν όλες οι σπουδαίες οικονομικές και κοινωνικές αποφάσεις θα λαμβάνονται από μια συμμορία Ευρωπαίων και Αμερικάνων τραπεζιτών;\nΌπως η ΕΕ και οι ΗΠΑ προσπαθούν να τραβήξουν την Ουκρανία προς τη Δύση, έτσι και η Ρωσία ασκεί πίεση ώστε να κρατήσει γερά τον γείτονα της στο δικό της στρατόπεδο. Ως αντίβαρο στην ΕΕ, ο Πούτιν αγωνίζεται να σχηματίσει ένα είδος Κοινής Ευρωασιατικής Αγοράς. Χωρίς την παρουσία της Ουκρανίας, αυτό θα είναι ακατόρθωτο. Η πτώση του Γιανουκόβιτς σε καμία περίπτωση δεν σημαίνει ότι η Ρωσία έχει παραιτηθεί, παρατηρώντας άπραγη την Ουκρανία να κατευθύνεται προς την σφαίρα επιρροής των ΗΠΑ και της ΕΕ. Και διαθέτει πολύ ισχυρούς μοχλούς με τους οποίους μπορεί να κάνει αισθητές της απόψεις της.\nΗ Μόσχα έχει επανειλημμένα κατηγορήσει την Δύση ότι βρίσκεται πίσω από το κίνημα των ουκρανικών διαδηλώσεων - ισχυρισμό τον οποίο η Ουάσιγκτον και η Βρυξέλλες αγανακτισμένα έχουν απορρίψει, παρόλο που η παρέμβαση τους στις εσωτερικές υποθέσεις της Ουκρανίας δεν είναι λιγότερο πραγματική από αυτήν της Μόσχας. Ο Sergei Glaziev, ένας σύμβουλος του προέδρου Βλαδιμίρ Πούτιν, κατηγόρησε τις ΗΠΑ ότι «ξόδευαν 20 εκατ δολλαρια την βδομάδα» για χρηματοδότηση της Αντιπολίτευσης, συμπεριλαμβάνοντας και την προμήθεια όπλων. Ήδη η Ρωσία έχει αποσύρει τον πρέσβη της από το Κίεβο. Πιο ανησυχητικό είναι ότι προειδοποίησαν ότι θα υπερασπίσουν των ρωσόφωνο πληθυσμό της Ουκρανίας. Η τελευταία φορά που χρησιμοποιήθηκε παρόμοια γλώσσα ήταν όταν η Ρωσία εισέβαλε στην Γεωργία.\nΕνώ μια τέτοια εξέλιξη δεν αποκλείεται, ο Πούτιν έχει άλλα όπλα στη διάθεση του. Η προμήθεια φτηνού ρωσικού αερίου και Ρωσικού χρήματος είναι το μόνο πράγμα που αποτρέπει την ολική κατάρρευση της ασταθούς ουκρανικής οικονομίας. Η ιδέα ότι η Μόσχα θα είναι διατεθειμένη να συνεχίσει να εγγυάται για τα χρέη της κυβέρνησης του Κιέβου, η οποία θα είναι ανοιχτά εχθρική με την Ρωσία, ανήκει στη σφαίρα της φαντασίας. Όπως ήταν αναμενόμενο, οι Ρώσοι ανακοίνωσαν ήδη την αναστολή της βοήθειας. Προειδοποίησαν ότι οποιαδήποτε προσέγγιση με την ΕΕ, θα συνοδευτεί από υψηλά τέλη ενάντια στις ουκρανικές εξαγωγές προς τη Ρωσία. Επίσης, μπορεί να απαιτήσουν την αποπληρωμή των τεράστιων χρεών τους. Αυτό θα ήταν αρκετό ώστε να οδηγήσει την ουκρανική οικονομία, η οποία βρίσκεται ήδη σε πολύ κακή κατάσταση, σε ελεύθερη πτώση με ολέθριες συνέπειες.\nΥπάρχει όμως και μια άλλη πιθανότητα η οποία γίνεται μεγαλύτερη μέρα με την μέρα: η ολοκληρωτική κατάρρευση της Ουκρανίας ως μια ενωμένη χώρας. Η συζήτηση για μια «νέα αυγή» μπορεί να χαρακτηριστεί το λιγότερο ως πρόωρη. Απέχοντας πολύ από την επίτευξη σταθερότητας, η κατάσταση μπορεί να γίνει πολύ χειρότερη. Τα ρήγματα στην ουκρανική κοινωνία έχουν βαθύνει στο βαθμό όπου ο διαμελισμός της χώρας δεν μπορεί πλέον να εξαιρεθεί. Αυτό δεν μπορεί να επιτευχθεί χωρίς τρομερή βία και αιματοχυσία.\nΟ Πούτιν και οι σύμβουλοί πρέπει ήδη να ζυγίζουν αυτή την πιθανότητα. Αν η εναλλακτική είναι να χάσουν την Ουκρανία εντελώς, τότε μπορεί να θεωρήσουν προτιμότερο να αποσπάσουν το ανατολικό τμήμα, το οποίο περιλαμβάνει το μεγαλύτερο μέρος της βιομηχανίας, σημαντικά αποθέματα άνθρακα και εύφορη καλλιεργήσιμη γη. Μια τέτοια εξέλιξη, η οποία δεν μπορεί να επιτευχθεί ειρηνικά, θα είναι μια καταστροφή για τον Ουκρανικό λαό. Θα φέρει στο προσκήνιο ξανά το τρομερό φάντασμα της Γιουγκοσλαβίας.\nΤη στιγμή που γράφω αυτές τις γραμμές, επικρατεί η άποψη ότι ο Γιανουκόβιτς, ο οποίος τράπηκε σε φυγή από το Κίεβο με ένα ελικόπτερο, βρίσκεται στην ανατολική Ουκρανία. Ο πρώην πρόεδρος, κατήγγειλε πραξικοπηματικά τα γεγονότα στο Κίεβο και φάνηκε αποφασισμένος να μην παραιτηθεί. Αυτό αποτελεί και την πρώτη ένδειξη πως τίποτα δεν έχει βρει την οριστική του λύση. Επίσης, αποτελεί αναπάντητο ερώτημα αν ο Γιανουκόβιτς θα επιβιώσει. Έως τώρα, τόσο ο Πούτιν όσο κι η ολιγαρχία τον τοποθετούν προ των ευθυνών του. Αυτό όμως που είναι ξεκάθαρο είναι ότι η εξουσία της νέας κυβέρνησης στο Κίεβο, δεν επεκτείνεται μέχρι το Ντονέτσκ. Η υποτιθέμενη κυβέρνηση «εθνικής ενότητας» είναι ουσιαστικά μια κυβέρνηση εθνικής διχόνοιας.\nΤο κόμμα των Περιφερειών του Γιανουκόβιτς είναι το κόμμα των ολιγαρχών της Ανατολικής Ουκρανίας, που εκμεταλλεύονται τα κοιτάσματα χάλυβα και διατηρούν ισχυρούς δεσμούς με τη Ρωσία. Ως επί το πλείστον, στηρίζουν τις δραστηριότητές τους στη ρωσική αγορά και αντιτίθενται πλήρως στη σύναψη στενότερων δεσμών με την Ε.Ε. Για τους εργαζόμενους της ανατολικής περιφέρειας, αποτελεί ισχυρό παράγοντα εναντίωσης για την «στροφή» προς την Ε.Ε. Παρόλο που απεχθάνονται τους ολιγάρχες και δεν τρέφουν συμπάθεια στο πρόσωπο του προέδρου ή στο κόμμα του, φοβούνται ότι οποιαδήποτε άλλη εναλλακτική θα είναι χειρότερη γι’ αυτούς.\nΑν το κίνημα διαμαρτυρίας είχε επικεντρωθεί στην κατά μέτωπο επίθεση ενάντια στα φαινόμενα διαφθοράς, δίχως καμία παραχώρηση στον Ουκρανικό εθνικισμό και στο φιλοδυτικό, αντιρωσικό αίσθημα, τότε στις τάξεις των εργαζόμενων του βιομηχανκού κλάδου στην Ανατολική Ουκρανία, θα μπορούσε να είχε αναπτυχθεί εχθρικό κλίμα απέναντι στη Ρωσία. Η εξίσωση ταχύτατα θα είχε πάρει άλλη μορφή. Αλλά οι ρωσόφωνοι κάτοικοι της Ουκρανίας παρακολούθησαν τα πανό των φασιστών και των οπαδών του Μπαντέρα στην πλατεία Ανεξαρτησίας, όπως επίσης και την καταστροφή του αγάλματος του Λένιν. Φυσιολογικά, απομακρύνθηκαν αηδιασμένοι.\nΒασική αδυναμία του κινήματος αποτέλεσε η απουσία ανεξάρτητου εργατικού κινήματος. Έγιναν πολλές προσπάθειες για μια πανουκρανική απεργία, αλλά όλες κατέστησαν ανεπιτυχείς. Η συντριπτική πλειοψηφία της εργατικής τάξης είναι πικρά εχθρική απέναντι στην ολιγαρχία και στο διεφθαρμένο πολιτικό καθεστώς. Διατηρούν όμως μια παθητική στάση εφόσον δεν εντοπίζουν κάποιους να τους εκπροσωπήσουν ανάμεσα στους διαδηλωτές. Η απουσία ανεξάρτητου κινήματος του Ουκρανικού προλεταριάτου έχει οδηγήσει τους διαμαρτυρόμενους σε πλήρες αδιέξοδο.\nΗ στάση των εργαζόμενων στην ανατολή οδηγεί σε σκεπτικισμό. Όταν κατηγορείται ο Γιανουκόβιτς για διαφθορά, αυτοί ανασηκώνουν τους ώμους αδιάφορα και απαντούν: «και ποιος δεν είναι διεφθαρμένος;». Έχει μια βάση αυτός ο σκεπτικισμός. Έχουν την εμπειρία από την «Πορτοκαλί επανάσταση» και διατηρούν ζωντανή τη μνήμη της κατάληξής της. Υπήρξε ανασχηματισμός στην εξουσία. Συμμορία διεφθαρμένων ολιγαρχών πήρε τη θέση των προηγούμενων απατεώνων και οι μάζες παρέμειναν στην ίδια δυσμενή κατάσταση. Ακόμη χειρότερα, η χώρα ολισθαίνει όλο και πιο βαθιά στη διαφθορά και στο χάος.\nΑπό καπιταλιστική σκοπιά, το μέλλον του Ουκρανικού λαού είναι δυσοίωνο. Υπάρχει εκείνη η προοπτική που θα μπορούσε να εξασφαλίσει την ενότητα και την ανεξαρτησία της Ουκρανίας; Μια τέτοια προοπτική υπάρχει στην πραγματικότητα. Δε χωρά καμιά αμφιβολία ότι η συντριπτική πλειοψηφία των απλών Ουκρανών είναι αηδιασμένοι και απηυδισμένοι από την υπάρχουσα κατάσταση και θα ήθελαν να βάλουν ένα τέλος. Το πρώτο ερώτημα που θα θέσουν είναι το ακόλουθο: «ποια είναι η εναλλακτική λύση;»\nΔεν μπορούν να υπάρξουν σύντομες διαδρομές, ούτε εύκολες λύσεις. Εφόσον η πολιτική στην Ουκρανία δεν αποτελεί τίποτα παραπάνω παρά τη συνεχή διελκυστίνδα ανάμεσα σε διαφορετικές έριδες της ίδιας ολιγαρχίας, καμιά πραγματική λύση δεν θα εμφανιστεί στον ορίζοντα. Η εργατική τάξη δεν πρέπει να επιδείξει καμιά εμπιστοσύνη, καμιά ανοχή σε οτιδήποτε αφορά την αστική κυρίαρχη τάξη και πολιτική. Η μία προδοσία θα έφερνε την άλλη.\nΤο βασικό ζήτημα αφορά την ηγεσία. Αν το κομμουνιστικό κόμμα ήταν ένα πραγματικά γνήσιο Κομμουνιστικό κόμμα δεν θα υπήρχε απολύτως κανένα πρόβλημα. Αλλά το λεγόμενο Κομμουνιστικό Κόμμα έχει διαδραματίσει έναν επονείδιστο ρόλο. Το KPU (Komunistychna Partiya Ukrayiny) ουδέποτε διεξήγαγε αγώνα ενάντια στην ολιγαρχία και έχει εγκαταλείψει ακόμα και τα προσχήματα για το σοσιαλιστικό μετασχηματισμό της ουκρανικής κοινωνίας. Συνεπώς, είναι καταδικασμένο στην απόλυτη πολιτική αφάνεια. Η κρισιμότητα των γεγονότων θα οδηγήσει την εργατική τάξη στην ανάγκη της αναζήτησης του πραγματικού κομμουνιστικού κόμματος, εκείνου του κόμματος που θα τάσσεται υπέρ του προγράμματος και των ιδεών του Λένιν και της Οκτωβριανής επανάστασης: το μοναδικό πρόγραμμα που μπορεί να δώσει θετική προοπτική στην Ουκρανία και στο λαό της.\nΗ μοναδική εναλλακτική απέναντι στην τάξη των ολιγαρχών είναι η δημοκρατική σοσιαλιστική Ουκρανία, όπου η γη, οι τράπεζες και οι βιομηχανίες θα ανήκουν στα χέρια της εργατικής τάξης και όλος ο πλούτος της χώρας θα χρησιμοποιείται προς όφελος όλων. Ένα τέτοιο πρόγραμμα θα μπορούσε να εξαλείψει τις διαφοροποιήσεις ανάμεσα σε ανατολή και δύση, διατηρώντας την ενότητα όλου του εργαζόμενου κόσμου απέναντι στον αστικό παρασιτισμό. Απαραίτητη πρώτη προϋπόθεση είναι η σύλληψη όλων των ολιγαρχών και η κατάσχεση του πλούτου και της περιουσίας τους. Χαρακτηριστικό παράδειγμα του πλούτου που φέρει η τάξη των ολιγαρχών και πολιτικής ηγεσίας στην κατοχή τους, αποτελεί το ιδιωτικό παλάτι του Γιανούκοβιτς στο Κίεβο. Τα κλοπιμαία από το διαρκές αυτό πλιάτσικο εις βάρος του Ουκρανικού λαού, πρέπει να επιστραφούν στον κάτοχο τους. Οφείλουν να χρησιμοποιηθούν για την ανοικοδόμηση της Ουκρανίας στη βάση μιας δημοκρατικά σχεδιασμένης σοσιαλιστικής οικονομίας.\nΤο δεύτερο σημαντικό βήμα είναι η αποκήρυξη του συνολικού χρέους που βαρύνει τον Ουκρανικό λαό που είναι άμεσα συνδεδεμένο με τους ολιγάρχες και τις πολιτικές τους μαριονέτες. Ο Ουκρανικός λαός ποτέ δεν έλαβε γνώση και δεν είχε συμμετοχή στις σκοτεινές συμφωνίες των κυβερνώντων και συνεπώς δεν πρέπει να δεχθούν ότι φέρουν κάποια ευθύνη. Δεν πρέπει να επιτρέψουν στους κλέφτες να τους ρουφήξουν κι άλλο το αίμα! Ο πλούτος που δημιουργείται από τους Ουκρανούς εργάτες ανήκει στην Ουκρανία και πρέπει να χρησιμοποιείται προς όφελος όλων αυτών που τον παρήγαγαν.\nΟ λαός της Ουκρανίας, έχει καταλάβει ότι δεν μπορεί να σταθεί μόνος σε αυτόν τον αγώνα. Η αντιδραστική - ουτοπική ιδέα του «Σοσιαλισμού σε μία Χώρα» είναι αυτή που οδήγησε τις δύο χώρες, Ρωσία και Ουκρανία στο σημερινό αδιέξοδο. Η Ουκρανία οφείλει να εντάξει την οικονομία της στο σύνολο των οικονομιών των γειτονικών της χωρών. Αυτό θα γίνει μόνο στη βάση της πραγματικής ισονομίας, αλληλεγγύης και φιλίας κι όχι σε συνθήκες εκφοβισμού και κυριαρχίας.\nΗ υγιής σχέση ανάμεσα σε Ουκρανία και Ρωσία είναι απολύτως απαραίτητη και φυσιολογική. Οι δυο λαοί συνδέονται με μακροχρόνιους και πολύ ισχυρούς ιστορικούς δεσμούς. Το πρόβλημα εμφανίζεται όταν οι Ουκρανοί αισθάνονται ότι βρίσκονται υπό την κυριαρχία του πιο ισχυρού ‘αδελφού’ τους. Αυτό δεν αποτέλεσε ποτέ μια θέση του Λένιν. Ο Μπολσεβικισμός τάχθηκε υπέρ του διεθνισμού. Η Σοβιετική Ένωση, κατά την πρώτη περίοδο, ιδρύθηκε στην ιδέα του προλεταριακού διεθνισμού, της φιλίας και της απόλυτης ισότητας. Είναι σημαντικό να επιστρέψουν σε αυτές τις αρχές.\nΗ Ρωσία όπως και η Ουκρανία, κυβερνάται από μια προνομιούχα και διεφθαρμένη ολιγαρχία που επιδιώκει να εξασφαλίζει τα προσωπικά της άπληστα, εγωιστικά συμφέροντα. Αν οι εργάτες της Ουκρανίας ήταν να διεκδικήσουν την εξουσία, το καθεστώς του Πούτιν δεν θα διαρκούσε ούτε μια βδομάδα. Το πρόγραμμα του σοσιαλιστικού διεθνισμού - το πρόγραμμα του Λένιν - θα αποτελεί το φάρο για όλους τους λαούς της πρώην Σοβιετικής Ένωσης στη ρήξη με την καπιταλιστική σκλαβιά και στη σύνθεση της γνήσιας, ελεύθερης και ισότιμης Σοσιαλιστικής Συνομοσπονδίας.\nΑπό τη στιγμή που η εργατική τάξη θα έχει απομακρύνει από πάνω της τα παράσιτα και θα κατέχει τον έλεγχο των μέσων παραγωγής, δεν θα υπάρχουν πλέον όρια και περιορισμοί. Το μέλλον της θα είναι ευοίωνο. Συγκεντρώνοντας τις κολοσσιαίες πλουτοπαραγωγικές πηγές από όλες αυτές τις χώρες, με βάση ένα αρμονικό σχέδιο παραγωγής, το βιοτικό επίπεδο θα παρουσίαζε τεράστια αύξηση. Υπό αυτές τις συνθήκες, οι λαοί της Ευρώπης και της Αμερικής θα έριχναν κλεφτές ματιές στην Ανατολή και βγαίνοντας στους δρόμους θα απαιτούσαν την ένταξη της Ευρώπης στην Σοσιαλιστική Ομοσπονδία.\nΑπαραίτητη προϋπόθεση για τους Ουκρανούς εργάτες παραμένει η κατάκτηση της εξουσίας. Τότε θα μπορέσουν να επιλύουν τα προβλήματα τους. Οφείλουν να κάνουν έκκληση στους Ρώσους εργάτες να ακολουθήσουν το παράδειγμα τους: Στο όνομα του Λένιν! Στο όνομα του Σοσιαλισμού! Στο όνομα της Εργατικής Τάξης! Αυτός είναι ο μόνος δρόμος προς τα εμπρός.\nΛονδίνο, 24 Φεβρουαρίου


Τελικά ποιο καύσιμο είναι πιο οικονομικό για την τσέπη μας σήμερα? Όχι μετά από 10 και 20 χρόνια, αλλά σήμερα... Diesel ή Φυσικό αέριο? Hybrid ή Βενζίνη? Ηλεκτρικό ή Υδρογόνο? Και τι γίνετε με τις επιδόσεις? Μπορείς να κινείσαι με γοργούς ρυθμούς και να κάνεις παράλληλα και οικον...\nΜπροστά όμορφο, πίσω ωραίο! Χρειαζόμαστε ακόμη ένα SUV? Αυτό σίγουρα! Το Mazda CX-30 βρίσκει ανάμεσα στα CX-3 και CX-5 την ιδανική μέση οδό....\nΈνας Ασος για όλους! Μέχρι σήμερα η Σειρά 1 της BMW ήταν κάτι το μοναδικό. Η νέα γενιά όμως, είναι προσθιοκίνητη, και όχι πισωκίνητη, γεγονός που την κάνει ακόμα πιο ξεχωριστή....\nΈπειτα από τέσσερα χρόνια το Skoda Superb, αποκτά facelift έκδοση και βρίσκεται πλέον σε μία premium κατεύθυνση. Η Τσέχικη βιομηχανία ήδη αντιμετωπίζει προβλήματα παράδοσης του μοντέλου, με τις αυξημένες παραγγελίες. Ας δούμε όμως τι κάνει τόσο ξεχωριστό το νέο Superb. ...\nΈπειτα από τέσσερα χρόνια έρχονται στο Opel Astra νέοι τρικύλινδροι κινητήρες, που εξοικονομούν καύσιμα και CO2. Εμείς το οδηγήσαμε και σας μεταφέρουμε εντυπώσεις. ...\nΗ Lexus θα αλιεύει και στη λίμνη των crossovers από το επόμενο έτος. Το νέο UX θέλει να ξεχωρίσει, βασιζόμενο στο δικό του χαρακτήρα. Θα τα καταφέρει?...\nΌσα ηλεκτρονικά σύστημα και να έχει ένα αυτοκίνητο, μόνο τα λάστιχα έρχονται σε επαφή με τον δρόμο. ¶μα η κατάσταση τους δεν είναι καλή όλα τα υπόλοιπα συστήματα είναι άχρηστα. Δείτε παρακάτω τι τα βλάπτει....\nΤο υβριδικό Honda Insight παρουσιάστηκε το 1999 και χάρη στο αλουμινένιο αμάξωμα και την κορυφαία αεροδυναμική που διέθετε, ήταν αρκετά καινοτόμο για την εποχή του. Η Bärbel Langmann από το Kiel, πιστεύει ότι είναι ακόμα και σήμερα....\nΒελτιωμένη ποιότητα και μεγαλύτερη προσοχή στη λεπτομέρεια. Με αυτήν τη συνταγή έχει σκοπό η Renault να φέρει την πέμπτη έκδοση του απόγονου του R5, του Renault Clio, στην αριστερή λωρίδα....\nΈνας Βρετανός επιτίθεται στους Βαυαρούς. Η Σειρά 3 της BMW και η Jaguar XE ορίζονται ως σπορ, μεσαίες λιμουζίνες. Ποια είναι καλύτερη?...\nΣτα τέλη της χρονιάς θα κυκλοφορήσει το δεύτερο Renault Captur στις αγορές. Το μικρό SUV έχει μεγαλύτερο μήκος κατά 11 cm και καταναλώνει ελάχιστα καύσιμα, καθώς θα διατίθεται και ως plug-in-hybrid....\nΤα Καλύτερα μικρά μέχρι 100 ίππους overall


«Κάντο όπως ο Μπέργκμαν»: Σεμινάριο Κινηματογραφικής Υποκριτικής και Σκηνοθεσίας 2020 – CAMERA STYLO\n16 Σεπτεμβρίου 2019 28 Δεκεμβρίου 2019 • camerastyloonline\nΣεμινάριο Κινηματογραφικής Υποκριτικής (μπροστά και πίσω από την κάμερα) και Σκηνοθεσίας «Κάντο όπως ο Μπέργκμαν» καθημερινές ή Σαββατοκύριακο από το Σχολείο του Σινεμά (Τσαμαδού 26-28, Εξάρχεια). Το Σεμινάριο είναι Θεωρητικό και κυρίως Πρακτικό.\nΜέσα από την προβολή, το σχολιασμό και την ανάλυση αποσπασμάτων από αντιπροσωπευτικές ταινίες του Ίνγκμαρ Μπέργκμαν και ορισμένων άλλων Επιλεγμένων Δημιουργών του Σινεμά στον βιντεοπροτζέκτορα θα προσεγγιστεί η Κινηματογραφική Υποκριτική (Υποκριτική Μπροστά και Πίσω από τη Κάμερα), ο Τρόπος και η Μέθοδος Διεύθυνσης και Σκηνοθεσίας των Ηθοποιών από τους Επιλεγμένους Δημιουργούς του Σινεμά .\nΘα δοθούν στους συμμετέχοντες για να ιδωθούν και μελετηθούν οι ταινίες του Ίνγκμαρ Μπέργκμαν Καλοκαίρι με τη Μόνικα, Η Έβδομη Σφραγίδα, Άγριες Φράουλες, Η Τριλογία της Σιωπής του Θεού, Περσόνα, Σκηνές Από Ένα Γάμο. Κάθε συμμετέχων θα επιλέξει 3 σκηνές από τις ταινίες από τις οποίες μία θα την «παίξει» και μία θα την σκηνοθετήσει!! Το Σεμινάριο απευθύνεται σε εκκολαπτόμενους ηθοποιούς, σκηνοθέτες αλλά και κινηματογραφόφιλους που θα ήθελαν να εισχωρήσουν στα βαθιά του Κινηματογράφου με δημιουργικό και βιωματικό τρόπο.\nΣυντονιστής Σεμιναρίου: Γιάννης Καραμπίτσος (Σκηνοθέτης, Μοντέρ, Κριτικός Κινηματογράφου, Ηθοποιός σε ερασιτεχνικές θεατρικές ομάδες, διευθυντής Camera Stylo Online).\nΔιάρκεια Σεμιναρίου: 12 Συναντήσεις διάρκειας τριών ωρών μία φορά την εβδομάδα.\n[Πληροφορίες- Δηλώσεις Ενδιαφέροντος και Εγγραφές στα τηλέφωνα 2130 159 816, 6944143564 και στο e-mail schoolofcinemagr@gmail.com]. Κόστος: Κινηματογραφική Υποκριτική-Σκηνοθεσία 150€ (δεν περιλαμβάνει ΦΠΑ). Θα υπάρξει έκπτωση σε φοιτητές, γκρουπ, συγγενείς ή ζευγάρια, εκπαιδευτικούς, άνεργους, ΑμεΑ. Στους συμμετέχοντες παρέχεται βεβαίωση του Σχολείου του Σινεμά!\nPosted in CINEMA,ΠΟΛΙΤΙΣΤΙΚΗ ΕΝΗΜΕΡΩΣΗ,ΣΕΜΙΝΑΡΙΑ,ΣΧΟΛΕΙΟ ΤΟΥ ΣΙΝΕΜΑTagged ΚΑΝΤΟ ΟΠΩΣ Ο ΜΠΕΡΓΚΜΑΝ,ΣΕΜΙΝΑΡΙΟ ΚΙΝΗΜΑΤΟΓΡΑΦΙΚΗΣ ΥΠΟΚΡΙΤΙΚΗΣBookmark the permalink.


ΑΠΟΕΛ – ΑΕΛ 4-0: Χόρεψε σε ρυθμούς φιέστας (vid), Η ΚΑΘΗΜΕΡΙΝΗ, kathimerini.com.cy\nΤελευταία Ενημέρωση: 16:05\nΑΠΟΕΛ – ΑΕΛ 4-0: Χόρεψε σε ρυθμούς φιέστας (vid)\nΤελείωσε όπως του άξιζε ακόμη μια σεζόν\n18 ΜΑΪΟΥ 2019 - 20:14\nΜε το μυαλό στον τελικό το ΑΠΟΕΛ νίκησε εύκολα και άνετα την ΑΕΛ με 4-0 και μετά από μια καλή προπόνηση πάει στον μεγάλο τελικό απέναντι σίγουρα σε μια διαφορετική ΑΕΛ. Λίγο πριν όμως τον τελικό θα γίνει και η φιέστα των πρωταθλητών για το 7ο συνεχόμενο αλλά 28ο πρωτάθλημα στην ιστορία του ΑΠΟΕΛ.\nΣκόρερ για την ομάδα του ΑΠΟΕΛ οι Μπέζιακ (δις), Αλωνεύτης και Μπάλογκ.\nΤο ΑΠΟΕΛ μπήκε καλύτερα στην αναμέτρηση από την ΑΕΛ και είχε την πρωτοβουλία των κινήσεων. Η ΑΕΛ από την πλευρά της επηρεάστηκε από τις αρκετές αλλαγές που είχε στο σχήμα της όπως και το ΑΠΟΕΛ αλλά έδειχνε πίσω σε σχέση με τους πρωταθλητές. Στο 5ο λεπτό είχαμε την πρώτη καλή στιγμή για το ΑΠΟΕΛ. Ο Μπέζιακ έφυγε στην πλάτη της άμυνα της ΑΕΛ πλασάροντας τον Πρότσεκ με τον τερματοφύλακα της ΑΕΛ να απομακρύνει την μπάλα. Στο 9ο λεπτό ο Αλωνεύτης έκανε την σέντρα στον ξεχασμένο στο δεύτερο δοκάρι Εφραίμ με το σουτ του τελευταίου να περνά δίπλα από το αριστερό δοκάρι του Πρότσεκ. Η ΑΕΛ αντίδρασε με τον Αντόνια να κάνει το σουτ και τον Ρομό να αποκρούει την μπάλα. Στο 17ο λεπτό ο Λεάντρο Σίλβα έκανε το σουτ με τον Ρομό να απομακρύνει την μπάλα με δυσκολία σε κόρνερ. Στο 28ο λεπτό το ΑΠΟΕΛ σκόραρε με τον Μπέζιακ. Εκπληκτική ενέργεια του Εφραίμ από το αριστερά που πέρασε δυο αμυντικούς της ΑΕΛ και με πάσα πάρε βάλε έδωσε στον Μπέζιακ που έκανε το 1-0. Στο 39ο λεπτό ο Αγκάνοβιτς έδωσε στον αφύλακτο Αντόνια που πέρασε και τον Ρομό αλλά ήταν αρκετά πλάγια στέλνοντας την μπάλα έξω. Λίγο πριν την εκπνοή του αγώνα ο Μυτίδης έκανε το πλασέ μέσα από την περιοχή με τον Ρομό να απομακρύνει άνετα την μπάλα.\nΤο δεύτερο ημίχρονο ήταν απλά μονόλογος των «γαλαζοκικτρίνων» της Λευκωσίας. Η ομάδα του Πάολο Τραμετσάνι μπήκε καλύτερα στην επανάληψη και κατάφερε να σκοράρει άλλα 3 τέρματα. Στο 57ο λεπτό έγινε το αράλληλο γύρισμα από τον Αλωνεύτη με τον Πρότσεκ να μην μπορεί να κόψει την μπάλα και τον Μπέζιακ να σκοράρει σε κενή εστία. Στο 67ο λεπτό ο Αλωνεύτης ανατράπηκε στην περιοχή της ΑΕΛ με τον διαιτητή της αναμέτρησης να καταλογίζει αμέσως την παράβαση. Την εκτέλεση ανέλαβε ο Αλωνεύτης που σκόραρε από το έντεκα βήματα αυξάνοντας την διαφορά σε 3-0. Στο 76ο λεπτό ο Αρτεμίου έκανε το γύρισμα στον Εφραίμ με τον Πρότσεκ να απομακρύνει το σουτ του και τον Μπάλογκ προ κενής εστίας να γράφει και αυτός το όνομα του στον πίνακα των σκόρερ.\nΠολύ καλό παιχνίδι έκανε ο Εφραίμ αφού την εκπληκτική του ενέργεια άνοιξε τον δρόμο για το πρώτο τέρμα του ΑΠΟΕΛ. Φυσικά δεν μπορούσε να απουσιάζει και ο Μπέζιακ όπου με τα δικά του τέρματα έδωσε την νίκη στην ομάδα του. Ο Αλωνεύτης για ακόμη μια φορά έδειξε πως δεν πέρασε η μπογιά του κάνοντας ακόμη μια φορά πολύ καλό παιχνίδι\nΠίσω από τον καλό του εαυτό ήταν ο Λεάντρο Σίλβα. Πολύ κακός στον αγωνιστικό χώρο γεμάτος νεύρα δεν βοήθησε την ομάδα του σε καμία περίπτωση.\nΑΠΟΕΛ (Πάολο Τραμετσάνι): Διαφοροποιημένο είναι το σύστημα του ΑΠΟΕΛ από τις αρχικές μας εκτιμήσεις. Και πάλι 3-5-2 από τον Τραμετσάνι με τον Κασίνι να είναι στο δεξί άκρο της άμυνας. Ο Μπάλογκ δεξιά και ο Εφραίμ δίπλα από Μπέζιακ. Αξίζει να πιστωθεί στον Ιταλό πως έδωσε χρόνο συμμετοχής σε νεαρούς ποδοσφαιριστές\nΑΕΛ (Ντούσαν Κέρκεζ): Από την άλλη και η ΑΕΛ με αρκετές αλλαγές στο σύστημα της ΑΕΛ. 4-5-1 για τον Ντούσαν Κέρκεζ. Γκοντάλ και Φιντέλις στο χώρο της άμυνας. Κυριάκου και Γουήλερ στα μπακ. Γκταστανιάγια και Γερολέμου στο χώρο του κέντρου. Λεάντρο Σίλβα και Αντόνια στα άκρα και τον Μυτίδη μοναδικό προωθημένο.\nΉσυχο παιχνίδι για τον διαιτητή της αναμέτρησης που δεν είχε δύσκολη φάση να αντιμετωπίσει.\nH TAYTOTHTA TOY ΠΑΙΧΝΙΔΙΟΥ\nΑΠΟΕΛ (Πάολο Τραμετσάνι): Ρομό, Αρτυματάς, Εφραίμ, Ζαχίντ (Μοράις 55'), Κασίνι, Μερκής (Καλογήρου 72'), Πολυκάρπου, Φακινέτι, Αλωνεύτης, Μπαλόγκ, Μπέζιακ\nΑΕΛ (Ντούσαν Κέρκεζ): Πρόσεκ, Καστανιάγα (Νταβόρ 46'), Λεάντρο, Μυτίδης (Χουράδο 60'), Φιντέλις, Γερολέμου, Γκοντάλ, Κυριάκου, Γουήλερ (Μιχαηλίδης 60'), Αντόνια, Αγκάνοβιτς\nΣκόρερ: Μπέζιακ 28',57' , Αλωνεύτης 69', Μπάλογκ 77' /-\nΤζέφρι Πάιατ: Στήριξη των ΗΠΑ στον EastMed | 16:05\nΡωσοπολωνική φιλονικία για το Αουσβιτς | 15:58\nΟριακές απώλειες παρουσιάζει την Πέμπτη το ΧΑΚ | 15:46\nΣυνάντηση ΥΠΟΙΚ και Σύνδεσμος Τραπεζών | 15:45\nΝέα δημοσκόπηση δείχνει μπροστά τον Ακιντζί | 15:31\nΑΠΟΕΛ: Παίρνει… εξιτήριο\nΟ «γαλαζοκίτρινος ασθενής» έδειξε σημάδια ανάκαμψης\n23/01/2020 | ΑΠΟΕΛ\nΑΠΟΕΛ: Το κίνητρο και οι ευκαιρίες


Είναι πολύ αργά για δάκρυα... - Mud Times\nΕίναι πολύ αργά για δάκρυα…\n15.06.2016 | 11:45\nΑίμα και πάλι. Για ακόμα μια φορά οι Ηνωμένες Πολιτείες αποτελούν κέντρο μαζικών δολοφονιών. Ο ‘’ειρηνικός’’ δυτικός πολιτισμός θρηνεί και πάλι για καταστάσεις επαναλαμβανόμενες που, δυστυχώς, έτσι όπως εξελίσσονται τα πράγματα δε θα σταματήσουν. Θα επανέρχονται, δάκρυα θα χύνονται, και πάλι η επίκληση στο θυμικό θα είναι η εύκολη λύση μέχρι να προχωρήσουμε παρακάτω. Όμως αυτός είναι ο λάθος δρόμος.\nΤο φαινόμενο των μαζικών δολοφονιών επέστρεψε. Αυτή τη φορά με ένα μείγμα ομοφοβίας και θρησκευτικού φανατισμού. Αρρώστιες της ανθρώπινης ψυχής έστειλαν στο θάνατο 50 ανθρώπους. Οικογένειες θα κλάψουν και οι κοινωνίες ανά τον κόσμο θα καταδικάσουν τις εκδηλώσεις βίας. Στο ίδιο μοτίβο, τα media θα αφιερώσουν ώρες αναφερόμενα στις απάνθρωπες αυτές πράξεις. Τίποτα όμως από όλα αυτά δεν πρόκειται να βοηθήσει. Γιατί στις δολοφονίες του Ορλάντο υπάρχουν αρκετές παράμετροι που πρέπει να εξεταστούν. Και τα δάκρυα δεν είναι μία από αυτές τις παραμέτρους.\nΑρχικά, είναι μέγαλο λάθος το γεγονός το γεγονός ότι από την πρώτη στιγμή δεν έγινε ακριβής αναφορά στο μέρος της επίθεσης. Δεν ήταν άλλο ένα συνηθισμένο club, ήταν ένα χώρος που σύχναζαν μέλη της LGBT κοινότητας. Ήταν πάνω από όλα μία επίθεση ομοφοβικού μίσους. Μικρή η αναφορά σε αυτό. Στη συνέχεια, υπάρχει εκ νέου επίθεση στο ισλάμ. Ο Μπαράκ Ομπάμα δήλωσε πως σύμφωνα με τις πρώτες ενδείξεις, ο δράστης δεν είχε κάποια σχέση με το ISIS. Ακόμα και αν το χαλιφάτο αναλαμβάνει την ευθύνη των επιθέσεων, δε σημαίνει πως ισχύει κάτι τέτοιο. Το ISIS βρίσκεται σε δεινή θέση καθώς χάνει συνεχώς έδαφος, ενώ πληροφορίες αναφέρουν ότι ο ηγέτης του Αμπου μπακρ Αλ Μπαγκντάντι έπεσε νεκρός μετά από το βομβαρδισμό της Ράκα από αμερικανικά αεροπλάνα. Το χαλιφάτο σιγά σιγά θα πάψει να αποτελεί κράτος. Μοναδική του ελπίδα είναι να αποκτήσει χαρακτήρα τρομοκρατικής οργάνωσης, επομένως τέτοια γεγονότα είναι υπέρ του και φυσικά θα αναλάβει την ευθύνη.\nΕπίσης, εκτός από τη μη αναφορά στον ομοφοβικό χαρακτήρα της επίθεσης, τα media δεν κάνουν λόγο για το μέσο που έδωσε τη δυνατότητα στο δράστη να εκπληρώσει το σχέδιο του. Τα όπλα. Οι ΗΠΑ υποφέρουν από την ελεύθερη οπλοκατοχή. Ο Trump κερδίζει στηριζόμενος πολιτικά από την πανίσχυρη NRA και κανένα μέσο δεν καταδικάζει την οπλοκατοχή. Κανένα μέσο δεν καλεί τη νομοθετική εξουσία να φέρει επιτέλους ένα νομοσχέδιο που θα καταργήσει την ελεύθερη οπλοκατοχή (αν και αυτό είναι άλλο ένα τεράστιο θέμα). Πόσα θύματα πρέπει να πέσουν από τα πυρά ανθρώπων που δε μπορούν να ελέγξουν το προνόμιο που απολαμβάνουν για να κατανοήσει η πολιτική ηγεσία και ευρύτερα η κοινωνία ότι η δεύτερη τροποποίηση δεν έχει ουσία πλέον; Ότι το αμερικανικό έθνος δεν κινδυνεύει από κάποια εξωτερική απειλή, αλλά από τον ίδιο του τον εαυτό.\nΦυσικά όχι μόνο τα μέσα δεν αναφέρονται στην οπλοκατοχή αλλά υπάρχουν ακραίες φωνές όπως αυτή του Bill O’Reilly, παρουσιαστή του O’Reilly Factor στο Fox News ιδιοκτησίας του Rupert Murdoch, που αναφέρει ότι αυτό το έθνος απελευθερώθηκε επειδή όλοι είχαν όπλα. Το 1776. Ο O’Reilly και ο Trump θεωρούν ότι τα όπλα είναι μέσο ασφάλειας και ελευθερίας τη στιγμή που τα όπλα χρησιμοποιούνται από ανθρώπους που ουδεμία σχέση έχουν με την ελευθερία.\nΤο πρόβλημα βρίσκεται στα όπλα και στη συνεχή αναπαραγωγή ρατσιστικών φωνών που οδηγούν στην ισλαμοφοβία. Όσο αυτά συνεχίζουν να υφίστανται, οι επιθέσεις θα συνεχίσουν να σκοτώνουν πολίτες και τα δάκρυα δε θα προσφέρουν καμία λύση. Ήρθε, και πάλι, η ώρα των αποφάσεων. Είναι στο χέρι όλων. Είναι ανάγκη να γίνει χρήση της δύναμης που κατέχουν οι υγιώς σκεπτόμενοι πολίτες. Γιατί όσο οι επιθέσεις συνεχίζονται, υπάρχει ο κίνδυνος να αποκτήσουν χαρακτήρα κανονικότητας. Αυτός είναι ο μεγαλύτερος κίνδυνος…


Χρησιμοποιούμε cookies και παρεμφερείς τεχνολογίες στις διαδικτυακές τοποθεσίες και τις ηλεκτρονικές επικοινωνίες μας για ποικίλους σκοπούς, προκείμενου να προσφέρουμε τις υπηρεσίες μας και να βελτιώσουμε την εμπειρία σας. Η παρούσα πολιτική περιγράφει τις κατηγορίες cookies που χρησιμοποιούμε (εμείς και οι συνεργάτες μας), το λόγο για τον οποίο χρησιμοποιούνται, καθώς και πώς μπορείτε να αλλάξετε τις προσωπικές σας προτιμήσεις. Επίσης, παραθέτουμε σε λίστα τα συγκεκριμένα cookies που χρησιμοποιούνται στην\nΗ παρούσα πολιτική εξηγεί τις τεχνολογίες που μπορούμε να χρησιμοποιήσουμε για τη συλλογή πληροφοριών σχετικά με τη χρήση των διαδικτυακών μας τοποθεσιών και των ηλεκτρονικών επικοινωνιών μας. Αυτές οι τεχνολογίες, γνωστές ως "cookies" και "web beacons", χρησιμοποιούνται από σχεδόν όλες τις διαδικτυακές τοποθεσίες και περιέχονται σε σχεδόν όλες τις εμπορικές ηλεκτρονικές επικοινωνίες που διενεργούνται μέσω Διαδικτύου.\nΤα cookies είναι μικρά αρχεία δεδομένων, τα οποία συνήθως περιλαμβάνουν ένα μοναδικό αναγνωριστικό. Τα cookies μπορούν να αποστέλλονται στο πρόγραμμα περιήγησης που χρησιμοποιείτε όταν επισκέπτεστε τις διαδικτυακές μας τοποθεσίες. Αποθηκεύονται από το πρόγραμμα περιήγησης στη συσκευή σας. Ορισμένα cookies αποθηκεύονται μόνο για όση ώρα βρίσκετε στις διαδικτυακές μας τοποθεσίες. Αυτά τα cookies ονομάζονται cookies περιόδου λειτουργίας. Άλλα cookies, γνωστά ως μόνιμα cookies, μπορούν να παραμείνουν στον υπολογιστή μετά την επίσκεψή σας και οι διαδικτυακές μας τοποθεσίες μπορούν να έχουν πρόσβαση σε αυτά σε κάθε μελλοντική σας επίσκεψη. Ορισμένα cookies που αποθηκεύονται στον υπολογιστή σας όταν επισκέπτεστε τις διαδικτυακές μας τοποθεσίες, μπορεί να αποθηκευτούν και να προσπελαστούν από άλλες εταιρείες. Για παράδειγμα: Όταν εμφανίζεται ένα κουμπί "like" ή παρόμοιο κουμπί ενός κοινωνικού δικτύου σε κάποια από τις διαδικτυακές μας τοποθεσίες, το συγκεκριμένο κοινωνικό δίκτυο μπορεί να αποθηκεύσει και να προσπελάσει τα δικά του cookies για τη λειτουργία του κουμπιού και για άλλους σκοπούς (για περισσότερες πληροφορίες, ανατρέξτε στην πολιτική προστασίας απορρήτου και διαχείρισης cookies του συγκεκριμένου κοινωνικού δικτύου). Όταν χρησιμοποιούμε ένα διαφημιστικό συνεργάτη, ο συγκεκριμένος συνεργάτης μπορεί να αποθηκεύσει και να προσπελάσει τα δικά του cookies, προκειμένου και αυτός και η εταιρεία μας να μπορούμε να προβάλλουμε στοχευμένες διαφημίσεις σχετικά με τα προϊόντα και τις υπηρεσίες που αναζητάτε στις διαδικτυακές μας τοποθεσίες.\nΠώς χρησιμοποιούνται τα cookies στις διαδικτυακές τοποθεσίες και τις ηλεκτρονικές επικοινωνίες μας;\nΜπορούμε να χρησιμοποιούμε απαραίτητα cookies προκειμένου να ενεργοποιήσουμε τη λήψη των υπηρεσιών που ζητάτε στις διαδικτυακές μας τοποθεσίες. Χωρίς τα συγκεκριμένα cookies, δεν είναι δυνατή η παροχή των υπηρεσιών που έχετε ζητήσει. Για παράδειγμα, αυτά τα cookies μπορούν να χρησιμοποιούνται στις διαδικτυακές μας τοποθεσίες για:\nΝα σας επιτρέπουν την πρόσβαση σε ασφαλείς περιοχές των διαδικτυακών τοποθεσιών μας χωρίς να χρειάζεται να συνδέεστε συνεχώς στην υπηρεσία.\nΝα θυμούνται τις προηγούμενες ενέργειές σας (όπως η συμπλήρωση μιας ηλεκτρονικής φόρμας) όταν επιστρέφετε σε μια σελίδα κατά τη διάρκεια της ίδιας περιόδου λειτουργίας.\nΜπορούμε να χρησιμοποιούμε cookies απόδοσης που συλλέγουν πληροφορίες σχετικά με τον τρόπο χρήσης των διαδικτυακών τοποθεσιών, των διαφημίσεων και των ηλεκτρονικών επικοινωνιών μας και τα οποία μας επισημαίνουν τυχόν σφάλματα. Αυτά τα cookies μπορούν να χρησιμοποιηθούν για τη συλλογή αρκετά αναλυτικών τεχνικών πληροφοριών, όπως η τελευταία διαδικτυακή τοποθεσία που επισκεφθήκατε, ο αριθμός των σελίδων που επισκεφθήκατε, εάν ανοίξατε τα email που λάβατε, σε ποια σημεία της διαδικτυακής τοποθεσίας ή του email μας κάνατε κλικ, καθώς και το χρονικό διάστημα μεταξύ των κλικ. Παρόλο που αυτές οι πληροφορίες μπορεί να σχετιστούν με στοιχεία όπως η διεύθυνση IP, ο τομέας και οι πληροφορίες του προγράμματος περιήγησης, ωστόσο αναλύονται συγκεντρωτικά, μαζί με πληροφορίες που συλλέγονται από άλλους χρήστες, με τρόπο που δεν επιτρέπει την άμεση ταυτοποίησή σας. Για παράδειγμα, αυτά τα cookies μπορούν να χρησιμοποιούνται στις διαδικτυακές μας τοποθεσίες για:\nΝα αναλύουμε και να βελτιώνουμε τις επιδόσεις των διαδικτυακών τοποθεσιών, των διαφημίσεων και των ηλεκτρονικών επικοινωνιών μας.\nΝα διαχειριζόμαστε την απόδοση και το σχεδιασμό των διαδικτυακών τοποθεσιών μας.\nΝα υπολογίζουμε τον αριθμό των αποκρίσεων στις διαφημίσεις μας, προκειμένου να βελτιωθεί η αποτελεσματικότητα της διαφήμισης.\nΝα εκτιμούμε τα σφάλματα που εμφανίζονται στις διαδικτυακές μας τοποθεσίες, προκειμένου να βελτιωθούν οι υπηρεσίες μας και η διαχείριση παραπόνων.\nΜπορούμε να προσπελάσουμε τα cookies παραπομπής που αποστέλλονται στη συσκευή σας από τις διαδικτυακές τοποθεσίες των εμπορικών μας συνεργατών. Τα συγκεκριμένα cookies χρησιμοποιούνται προκειμένου να γνωρίζουμε πότε οι εμπορικοί μας συνεργάτες παραπέμπουν κάποιον στις διαδικτυακές μας τοποθεσίες και εάν η επίσκεψη αυτού του χρήστη καταλήγει σε αγορά προϊόντος ή υπηρεσίας. Οι πληροφορίες αυτές μπορούν να κοινοποιηθούν στους εμπορικούς μας συνεργάτες, αλλά μόνο ανώνυμα και με τρόπο που δεν επιτρέπει την άμεση ταυτοποίησή σας. Χρησιμοποιούμε αυτές τις πληροφορίες προκειμένου να εκπληρώσουμε τις συμβατικές υποχρεώσεις μας προς τους εμπορικούς μας συνεργάτες, καθώς και να βοηθήσουμε τους εμπορικούς μας συνεργάτες να βελτιώσουν την αποτελεσματικότητα των διαδικτυακών τους τοποθεσιών.\nΜπορεί να χρησιμοποιούμε cookies λειτουργιών που δεν είναι απαραίτητα, αλλά ενεργοποιούν χρήσιμες λειτουργίες στις διαδικτυακές μας τοποθεσίες. Για παράδειγμα, αυτά τα cookies μπορούν να χρησιμοποιούνται στις διαδικτυακές μας τοποθεσίες για:\nΝα θυμούνται τις προτιμήσεις που επιλέξατε σε προηγούμενη επίσκεψή σας στη διαδικτυακή τοποθεσία, όπως η χώρα/γλώσσα, τα ενδιαφέροντά σας και η εμφάνιση της διαδικτυακής τοποθεσίας (π.χ. διάταξη, μέγεθος γραμματοσειράς, χρώματα κ.λπ.), ώστε να μην χρειάζεται να τις ρυθμίσετε ξανά.\nΝα θυμούνται τις απαντήσεις σε ερωτήσεις που σας τέθηκαν στις διαδικτυακές τοποθεσίες, όπως αν επιθυμείτε να συμμετάσχετε σε ένα ερωτηματολόγιο ικανοποίησης πελατών, ώστε να μην ερωτηθείτε ξανά.\nΝα εντοπίζουν εάν κάποια υπηρεσία σάς έχει ήδη προσφερθεί, όπως η παροχή ηλεκτρονικής βοήθειας ζωντανά.\nΝα παρέχουν πληροφορίες ώστε να επιτρέπεται η λειτουργία μιας προαιρετικής υπηρεσίας, όπως η παρακολούθηση διαδικτυακών βίντεο ή η ανάρτηση σχολίων σε κάποιο ιστολόγιο.\nΝα σας παρέχουν τοπικά δελτία καιρού ή ενημερώσεις για την κίνηση, συλλέγοντας στοιχεία σχετικά με την τρέχουσα περιοχή σας (εφόσον αποδέχεστε να κοινοποιήσετε αυτές τις πληροφορίες).\nCookies διαφήμισης ή στόχευσης\nΤα cookies διαφήμισης ή στόχευσης μπορεί να χρησιμοποιούνται στις διαδικτυακές μας τοποθεσίες για να προβάλλουν διαφημίσεις και για να σας στέλνουν μηνύματα προώθησης που είναι πιο σχετικά με εσάς και τα ενδιαφέροντά σας. Αυτά τα cookies μπορούν να συλλέγουν αρκετά αναλυτικές πληροφορίες σχετικά με τις συνήθειές σας κατά την περιήγηση στις διαδικτυακές μας τοποθεσίες (για παράδειγμα, σε ποια προϊόντα και υπηρεσίες κάνετε κλικ). Μπορεί επίσης να χρησιμοποιούνται για να αναγνωρίζουν πότε επισκέπτεστε ξανά κάποια από τις διαδικτυακές μας τοποθεσίες ή/και πότε επισκέπτεστε μια διαδικτυακή τοποθεσία που ανήκει στο δίκτυο των διαφημιστικών μας συνεργατών. Για παράδειγμα, αυτά τα cookies μπορούν να χρησιμοποιούνται στις διαδικτυακές μας τοποθεσίες για:\nΝα μπορούν οι διαφημιστικοί μας συνεργάτες να σας παρέχουν διαφημίσεις στις διαδικτυακές τους τοποθεσίες ή/και σε τοποθεσίες του διαφημιστικού τους δικτύου για προϊόντα και υπηρεσίες που είναι πιο σχετικά με τα ενδιαφέροντά σας\nΝα περιορίζουν τον αριθμό τον φορών που βλέπετε μια διαφήμιση, καθώς και να διευκολύνουν την εκτίμηση της αποτελεσματικότητας μιας διαφημιστικής εκστρατείας.\nΑυτά τα cookies μπορούν να αποθηκεύονται και να διαβάζονται από τους διαφημιστικούς μας συνεργάτες.\nΗ χρήση των τοποθεσιών μας μπορεί να επιφέρει την αποθήκευση μερικών cookies που δεν ελέγχονται από εμάς. Αυτό μπορεί να συμβεί όταν η τοποθεσία που επισκέπτεστε χρησιμοποιεί υπηρεσίες analytics ή εργαλεία αυτοματισμού/διαχείρισης μηνυμάτων προώθησης τρίτων μερών (όπως αυτά που παρέχονται από την Google και την Oracle) ή όταν περιλαμβάνει περιεχόμενο που εμφανίζεται από τοποθεσίες τρίτων μερών, όπως π.χ. το YouTube ή το Facebook®. Ως αποτέλεσμα, λαμβάνετε cookies από αυτές τις υπηρεσίες τρίτων μερών. Η ιστοσελίδα μας μπορεί να μην ελέγχει την αποθήκευση ή την πρόσβαση σε αυτά τα cookies. Για να μάθετε πώς διαχειρίζονται τα cookies αυτά τα τρίτα μέρη, θα πρέπει να δείτε τις πολιτικές που ακολουθούν για την προστασία του απορρήτου και για τα cookies.\nΤα web beacons, επίσης γνωστά ως τεχνολογία "single pixel" ή "clear gif" ή "action tags", μπορεί να χρησιμοποιούνται στις διαδικτυακές τοποθεσίες και τις ηλεκτρονικές μας επικοινωνίες. Αυτή η τεχνολογία μάς δείχνει ποιοι επισκέπτες έκαναν κλικ σε βασικά στοιχεία (όπως συνδέσμους ή γραφικά) σε μια διαδικτυακή τοποθεσία ή ένα email. Όταν μας ζητάτε να σας στείλουμε πληροφορίες προώθησης ή ένα ενημερωτικό δελτίο, μπορεί να χρησιμοποιήσουμε web beacons για να διαπιστώσουμε ποια email διαβάσατε. Χρησιμοποιούμε αυτές τις πληροφορίες με σκοπό να βελτιστοποιήσουμε το περιεχόμενο, τις υπηρεσίες και τις επικοινωνίες μας. Αυτά τα web beacons συνήθως λειτουργούν σε συνδυασμό με cookies και μπορούν να απενεργοποιηθούν αν απενεργοποιήσετε τα cookies). Σε ορισμένα λογισμικά ηλεκτρονικού ταχυδρομείου και προγράμματα περιήγησης, μπορείτε επίσης να αλλάξετε τις ρυθμίσεις ώστε να μην γίνεται αυτόματη λήψη φωτογραφιών. Έτσι, το web beacon δεν λειτουργεί μέχρι να θελήσετε να λάβετε τις εικόνες.


errata culinaria: January 2008\n'ε, ρε γλέντιαα... !'\nμε αυτόν τον παιάνα θα ξεκίναγε και η παράστασις του θεάτρου σκιών "ο Καραγκιόζης μαγειρο-μεταφραστής"\nΤελειώνουμε σήμερα την ενασχόλησή μας με την ελληνική μετάφραση αγγλικού βιβλίου μαγειρικής. 7 posts νομίζουμε ότι είναι αρκετά. Παραθέτουμε τέσσερα αποσπάσματα που απολαύσαμε (όχι πως δεν υπάρχουν κι άλλα) και θέλουμε να μοιραστούμε μαζί σας.\nΤο ξέρατε ότι οι Αλγονκίνοι είχαν Στρογγυλή Τράπεζα γύρω από την οποία συγκεντρώνονταν για να μιλήσουν για τη λογοτεχνία και τον έρωτα στις δεκαετίες του 1920 και 1930; Μα, το 1920 και το 1930; Αφού οι Ινδιάνοι είχαν αποδεκατιστεί από τους λευκούς και από τα τρία αγαθά που οι λευκοί εκόμισαν και συνεισέφεραν εις τον Νέο Κόσμο (όπως τα κατονόμασε και ένας εικονοκλάστης Ιρλανδός καθηγητής μας εν Εσπερία που τώρα ή θα πρέπει να 'χει συγχωρεθεί ή να ζει σε βαθιά γεράματα ως άλλος Μωυσής: "the Bible, alcohol, and syphilis") πού τις βρήκαν τις στρογγυλές τράπεζες στον εικοστό αιώνα, ε;\nΤι είπατε; Λέμε ασυναρτησίες; Ορίστε λοιπόν...\nΔεν σας φαίνεται παράξενη δραστηριότητα για την φυλή των Ινδιάνων Algonquin; Εμείς γνωρίζουμε ότι οι Ινδιάνοι είχαν ανταμώματα και συνάξεις (όπως και οι δικοί μας Βλάχοι, Σαρακατσάνοι και οι Ρομά, άλλωστε) που τις ονόμαζαν powwow (πάουγάου), αλλά συζητούσαν τα της φυλής και όχι τα της λογοτεχνίας.\nΤο πρωτότυπο δεν βοηθάει και πολύ - εδώ ο μεταφραστής έκαμε πιστή μετάφραση. Φαίνεται όμως ότι ο μεταφραστής αγνοεί τη Στρογγυλή Τράπεζα του ξενοδοχείου Algonquin (Αλγκόνκουιν) που ο συγγραφέας του πρωτότυπου είχε κατά νου. Πρόκειται για λογοτεχνικό κύκλο, λοιπόν. Πώς λέμε "το πατάρι του Λουμίδη"; Έτσι.\nΠαραπέμπουμε τους συντελεστές του βιβλίου στο άρθρο Algonquin Round Table της wikipedia για του λόγου το αληθές. Αν θέλετε, υπάρχει και η αντίστοιχη περιγραφή από την ιστοσελίδα του ίδιου του ξενοδοχείου.\nΈκπληκτοι αλλά και κάπως αηδιασμένοι οι Βαυαροί ενώπιον ενός κοτόπουλου και ενώπιον της παρασκευής λουκάνικου; Αφού αυτοί (όπως όλοι οι Γερμανοί) γεννιούνται περιτριγυρισμένοι από λουκάνικα. Προς τι η αηδία των Βαυαρών για κάποια που "προσπαθεί να κάνει ένα λουκάνικο"; Μήπως ο μεταφραστής κάνει μία πατάτα εδώ; Πάμε να δούμε...\nΝα σας μεταφράσουμε το επίμαχο σημείο εμείς (διατηρώντας το ύφος του μεταφραστή), διότι δεν νομίζουμε ότι οι αναγνώστες αξίζουν παρόμοια κακοποίηση.\nΤην τελευταία φορά που βρεθήκαμε στο μαγαζί της, είχε αφήσει ένα κοτόπουλο στο ξύλο κοπής με βγαλμένα έξω τα εντόσθιά του-ξεκίνησε να το κόβει και στη συνέχεια το ξέχασε- και τάιζε με τα χέρια της ωμή γέμιση από λουκάνικο σε μία ομάδα αηδιασμένων Βαυαρών, ...\nΤη διαφορά πιστεύουμε να τη βλέπετε. Και γιατί να είναι αηδιασμένοι οι Βαυαροί; Μήπως γιατί θα λέκιαζαν τα Lederhosen τους; Όχι: Αηδίαζαν διότι το ωμό χοιρινό δεν είναι και ο καλύτερος μεζές, εφόσον μπορεί να περιέχει το παράσιτο trichinella spiralis. Είναι αυτό για το οποίο ελέγχουν οι κτηνίατροί μας και σφραγίζουν τα χοιρινά μας (τα όσα λίγα παράγουμε σε σχέση με την εγχώρια ζήτηση) με την παραλληλόγραμμη σφραγίδα "ΕΤΡΙΧΙΝΟΣΚΟΠΗΘΗ".\nΔιαβάζοντας αυτό το απόσπασμα, σκεφτήκαμε (συμβουλευόμενοι κι έναν χάρτη): Από πού άραγε θα κάνουν ντου οι Ιταλοί για να πολεμήσουν τους Αυστριακούς; Από το Φριούλι; Από το Τρεντίνο; Άλλες επιλογές δεν υπάρχουν. Και στις δύο λοιπόν περιπτώσεις, παρεμβάλλονται οι Άλπεις. Εμείς που ξέρουμε τι εστί πόλεμος στην Πίνδο, σίγουρα δεν στείλαμε το 1940 τους φαντάρους μας με σανδάλια. Μήπως ο μεταφραστής έχει έντονες μνήμες από τον Αστερίξ, όπου οι λεγεωνάριοι ήταν πάντα υποδημένοι με σανδάλια και μονάχα με σανδάλια;\nΠάμε στο πρωτότυπο, λοιπόν...\nΌπα μεγάλε ... σέλες λέει, όχι σανδάλια. Βιασύνη και πρεμούρα στη μετάφραση, ε;\nΤο "σέλες" συνηγορεί και με το νόημα του πρωτότυπου. Μία αγελάδα σου δίνει την πρώτη ύλη για 5-6 σέλες (δέρμα και τον "κετσέ"), αλλά για δεκάδες σανδάλια.\n"ορισμένα κρασιά ωρίμαζαν για περισσότερο από 1.000 χρόνια":\nΤς...τς...τς ... τι λες βρε παιδί μου! Για φαντάσου πόσο θα κάνει ένα τέτοιο χιλιόχρονο μπουκάλι, αφού μπουκάλια κρασιού ηλικίας μόλις 50 ετών πωλούνται για κάποιες χιλιάδες ευρώ, με τους έχοντες και κατέχοντες να κονταροχτυπιούνται σε δημοπρασίες.\n1.000 χρόνια. Για δες τι ποιεί ο πανδαμάτωρ χρόνος... (και ο συχνά-πυκνά λανθάνων μεταφραστής)\nΜήπως, λέμε μήπως, ο μεταφραστής θα έπρεπε να γράψει ... όπου η οικογένεια ωρίμαζε τα κρασιά της εδώ και περισσότερα από χίλια χρόνια ;\nΤελειώνοντας, να ευχηθούμε στο μεταφραστή (που πρωτάρης δεν είναι) και την επιμελήτρια (που, ως αρχισυντάκτρια μαγειρικού εντύπου, είναι αυτή που δίνει το imprimatur ή 'τυπωθήτω' σε σχετικά άρθρα) περισσότερη προσοχή στο επόμενό τους πόνημα. Θα τη χρειαστούν, όπως θα τη χρειαστεί και το δύσμοιρο το μελλοντικό πόνημα για να μη βγει σαν και τούτο, με τα λάθη να υπερβαίνουν την εκατοντάδα.\nΣτον εκδότη ευχόμαστε μία πιο προσεγμένη επιλογή συνεργατών (ή και μία καλύτερη πολιτική αμοιβών, ώστε οι συντελεστές να παρακινηθούν και να εργαστούν περισσότερο ευσυνείδητα. Έχουμε κι αυτή την εργοδοτική παράμετρο … να μην την ξεχνάμε) και μία περισσότερο κριτική ματιά στα βιβλία - «παιδιά» του. Αφού φέρουν τ’ όνομά του στο εξώφυλλο, ας προσέξει λίγο παραπάνω ό,τι περιέχουν και να επιβεβαιώσει ότι το περιεχόμενο ανταποκρίνεται στο πρωτότυπο. Απλά, θεμελιώδη πράγματα, δηλαδή ... Elementary, my dear Watson...\nΜιας και στο εν λόγω κακοποιημένο βιβλίο έγινε μνεία του ποιήματος “Donna me prega” του Guido Cavalcanti, κλείνουμε το σημερινό μας άρθρο με τους τελευταίους στίχους του σε δική μας πρόχειρη μετάφραση (συμπαθάτε μας για τα σκουριασμένα ιταλικά μας - στο μάθημα των αγγλικών προσέχαμε περισότερο) :\nlà ’ve ti piace, ch’io t’ho sì adornata\nch’assai laudata - sarà tua ragione\nda le persone - c’ hanno intendimento:\nΤώρα, τραγούδι μου, μπορείς με σιγουριά να πορευτείς\nΌπου θες, στολίδια σου ’χω δώσει τέτοια\nΏστε να παινευτείς\nΜονάχα απ’ όσους μπορούν το νόημά σου να κρίνουν:\nΣτους υπόλοιπους, τα ταλέντα σου αφανέρωτα να μείνουν.\nPosted by Errata Culinaria on 21:05 4 comments\nPosted by Errata Culinaria on 00:15 5 comments\nSic transit gluten pastarum\n'ούτως παρέρχεται η των ζυμαρικών γλουτένη'\nΜετάφραση αγγλικού βιβλίου μαγειρικής. Το ίδιο βιβλίο μας απασχολεί εδώ και 5 posts.\nΌπως πάντα, η παραπάνω φωτογραφία είναι σε αρκετά μεγάλη ανάλυση ώστε, αν κάνετε κλικ επάνω της, να μεγεθυνθεί σε ικανοποιητικό βαθμό. Στο υπογραμμισμένο απόσπασμα, ο μεταφραστής μας λέει ότι το αλεύρι και το νερό ως υλικά των ζυμαρικών "ήταν αρκετά για να υφανθεί το διαρκές μυστήριο του ευρωπαϊκού γεύματος."\nΕπειδή το νόημα στα ελληνικά παραμένει ανεξιχνίαστο, πάμε στο πρωτότυπο το οποίο απετέλεσε το εφαλτήριο για τόση εκφραστική δεινότητα:\nΌπα! Πάλι παραλείπουμε ό,τι δεν μας βολεύει, κύριε μεταφραστά;\nΣυγκεκριμένα, αναφέρομαι στις 24 λέξεις υπογραμμισμένες με κόκκινο.\nΈτσι, λοιπόν, κατανοούμε ότι το μυστηριώδες υφάδι του Ευρωπαϊκού γεύματος είναι η γλουτένη, η πρωτεΐνη του σιταριού, αυτή που προσδίδει ελαστικότητα και σπογγώδη υφή στη ζύμη του ψωμιού (και συνοχή στη ζύμη των ζυμαρικών).\nΟ μεταφραστής ίσως να είχε δυσανεξία στη γλουτένη και γι αυτό δεν μετέφρασε το απόσπασμα --μην πάθει και κανέναν κολικό ο άνθρωπος (δεν αστειευόμαστε - η δυσανεξία στη γλουτένη προκαλεί κολικούς). Η επιμελήτρια; Ατάραχος και μακαρία, αφήνει παρόμοια (καθώς κι άλλα πολλά) λάθη να σερβίρονται στον αναγνώστη. Αν δούλευε σε εστιατόριο, τέτοιο expediting θα έκανε;\nOnce again my life has been saved by the miracle of lasagne.\nΓκάρφιλντ ο Γάτος\nαπό την ομώνυμη ταινία κινουμένων σχεδίων\nPosted by Errata Culinaria on 00:55 0 comments\nPasting the pasty pastry\nχλωμή τη βλέπω τη ζύμη...\nΜετάφραση αγγλικού βιβλίου μαγειρικής. Το ίδιο βιβλίο μας απασχολεί εδώ και 4 posts. Λέμε να γράψουμε 1-2 posts ακόμα και μετά να το αφήσουμε στην άκρη για μελλοντική χρήση. Μην ανησυχείτε... περιέχει πολύ πράμα ακόμα, τόσο μεταφραστικά, όσο και τεχνικά.\nΌπως πάντα, η παραπάνω φωτογραφία είναι σε αρκετά μεγάλη ανάλυση ώστε, αν κάνετε κλικ επάνω της, να μεγεθυνθεί σε ικανοποιητικό βαθμό.\nΟ μεταφραστής λοιπόν μας λέει ότι όσοι μάγειροι φτιάχνουν ζυμαρικά ακολουθούν ακριβείς μετρήσεις, είναι επιστήμονες, χρησιμοποιούν συγκεκριμένα υλικά, και δεν συμμαζεύεται. Και συνεχίζει, παραθέτοντας τα υλικά: αλεύρι, βούτυρο, αυγά, ζάχαρη, γάλα. Να θυμίσουμε ότι εδώ ο μεταφραστής αναφέρεται σε αυτούς που χειρίζονται τις πρώτες ύλες για να παράξουν ζυμαρικά. Το ότι βλέπουμε βούτυρο και ζάχαρη σαν υλικά στα ζυμαρικά μάς παραξενεύει λίγο, μια και το βιβλίο πραγματεύεται την παρασκευή ζυμαρικών στις μέρες μας, και όχι στο Μεσαίωνα. Τότε, πολλά ζυμαρικά όντως παρασκευάζονταν με ζάχαρη στη ζύμη τους, μια και η ζάχαρη ήταν κάτι σπάνιο και το θεωρούσαν είδος πολυτελείας. Παραξενευόμαστε ακόμα περισσότερο όταν ο μεταφραστής αναφέρει ότι αν βάλουν πολύ βούτυρο, η ζύμη γίνεται εύθρυπτη, αν βάλουν ένα αυγό παραπάνω, η ζύμη θα μοιάζει με κέικ.\nΑφού λοιπόν παραξενευτήκαμε αρκετά, πάμε στο αγγλικό πρωτότυπο να δούμε τι λέει:\nΡε, τι ζυμαρικά και πράσσειν (και μεταφράζειν και γράφειν) άλογα; Pastry cook λέει ό άνθρωπος, δηλαδή 'ζαχαροπλάστης, παρασκευαστής γλυκών εδεσμάτων'.\nΚαι καθόμασταν εμείς και παιδευόμασταν να βγάλουμε νόημα μέσα από την αυθαιρεσία και την ανοησία (λόγω βιασύνης και ξεπέτας) του καθενός που δεν μπαίνει καν στον κόπο να ρίξει δεύτερη ματιά στο κείμενο και να ξεκαθαρίσει τη διαφορά μεταξύ pasta ('ζυμαρικά') και pastry ('γλυκά'). Αν η διατύπωση σας φάνηκε βαριά, συμπαθάτε μας, αλλά ορίστε τρία άλλα δείγματα από το ίδιο απόσπασμα για ν' αγανακτήσετε κι εσείς:\nThe pastry cook is a scientist and works with exact measurements and stable ingredients that behave in a predictable fashion.\nΟι δεύτεροι μοιάζουν με τους επιστήμονες, μια και χρησιμοποιούν συγκεκριμένα υλικά, κάνουν ακριβείς μετρήσεις και συμπεριφέρονται μ' έναν απολύτως προβλέψιμο τρόπο.\nΔείχνει: την άγνοια για το ποιο είναι το υποκείμενο του "συμπεριφέρονται".\nmilk, eggs, sugar, flour\nαλευριού, βουτύρου, αυγών, ζάχαρης, γάλακτος\nΔείχνει: την ανεξάρτητη φύση του μεταφραστή ("Σιγά που θα τα γράψω γω όπως τα λέει τούτος")\nLearning to cook meat was learning to be at ease with variation and improvisation, because meat was the tissue of a living creature, and each piece was different.\nΓια να ψήσεις καλά τα κρέατα και τα ψάρια, πρέπει να μάθεις να αυτοσχεδιάζεις, γιατί κάθε κομμάτι είναι διαφορετικό από τα άλλα.\nΔείχνει: την τεχνική του "στρίβειν αλόμενος ('με μικρά πηδηματάκια')". Πώς λέγαμε παλιά "στρίβειν διά του αρραβώνος", έτσι ένα πράμα.\nΠηδάμε (παραλείπουμε) ό,τι δεν μας βολεύει από το πρωτότυπο (δλδ τα υπογραμμισμένα αγγλικά εδάφια παραπάνω) και αφήνουμε και το στίγμα μας στη μετάφραση (δλδ χώνουμε την υπογραμμισμένη λέξη "ψάρια" που δεν υπάρχει στο πρωτότυπο) -- τρομάρα μας!\nΚαι κατά τ' άλλα, ο αναγνώστης πρέπει να πληρώσει 20-τόσα ευρώ για να διαβάσει μετάφραση σαν και τούτη.\nΑς μην ψειρίσουμε τα σημερινά δύο αποσπάσματα περισσότερο (αν και θα μπορούσαμε), γιατί ήδη μπούκωσε και στούμπωσε η χτένα.\nΚαι τώρα, η τετριμμένη πλέον επωδός:\nΕντάξει, ο μεταφραστής βιαζόταν να βγάλει τις Χ σελίδες ανά ημέρα για να είναι συνεπής με την προθεσμία του. Η επαΐουσα και ειδήμων επιμελήτρια (του χώρου της μαγειρικής γραφής, όπως έχουμε ξαναπεί, και όχι μία απλή run-of-the-mill φιλόλογος 'της σειράς') δεν ανίχνευσε κανένα από τα παραπάνω λάθη; Ούτε καν την "πατάτα" μεταξύ pasta και pastry; Προφανώς, όχι.\nPosted by Errata Culinaria on 21:10 0 comments\n'και φάβα έχουμε' όπως (λαθεμένα) θα έλεγε και ο μεταφραστής.\nΑπόσπασμα από ελληνική έκδοση μαγειρικής μεταφρασμένη από τα αγγλικά: η ίδια έκδοση εδώ και 3 posts. Οι δύο γκρίζες μουτζούρες που υπάρχουν αποκρύπτουν α) ένα καίριο κύριο όνομα (είπαμε, σχολιάζουμε χωρίς αναφορές σε πρόσωπα) και β) τη συνέχεια του κειμένου που δεν μας αφορά.\nΉρθε η άνοιξη, λοιπόν, λέει το βιβλίο, και το μενού αλλάζει με πράγματα πιο εποχικά. Και έρχεται η φάβα για ν' αντικαταστήσει τα ρεβίθια. Δεν είναι λίγο παράξενο αυτό; Ένα ξηρό όσπριο ν' αντικαθιστά ένα άλλο; Πού πήγε η εποχικότητα; Αφού ήρθε η άνοιξη, δεν πρέπει να προστεθεί και λίγη πρασινάδα στο πιάτο;\nΠάμε στο πρωτότυπο για να δούμε τι λέει:\nFava beans λέει στο αντίστοιχο σημείο. Αν θυμάστε, τα fava beans μαζί με το κρασί Κιάντι συμπεριλαμβάνονταν και στο διαιτολόγιο του Hannibal the Cannibal από την ταινία "Η Σιωπή των Αμνών". Τι να είναι άραγε το fava bean ;\n7 στα 10 μεταφρασμένα από τα αγγλικά βιβλία που κυκλοφορούν στην Ελλάδα περιέχουν τη λάθος μετάφραση του fava bean ως "φάβα".\nΓια τα Errata Culinaria, μάλιστα, το συγκεκριμένο λάθος σηματοδοτεί κάτι ανάλογο με το shibboleth ή τη λέξη "στάχυς" της Παλαιάς Διαθήκης (Κριταί 12:6 - πολύ ενδιαφέρον παράδειγμα για το τι εστί ορθοφωνία και ορθοέπεια και το πόσο μπορεί να σου κοστίσει: Σας παροτρύνω να το αναζητήσετε, εδώ, ή αλλού). Αν κάποιο μεταφρασμένο από τα αγγλικά βιβλίο περιέχει τη λέξη "φάβα" εκεί όπου το αγγλικό πρωτότυπο λέει "fava bean", τότε σίγουρα πρόκειται για ένα βιβλίο με το οποίο τα Errata Culinaria πρέπει να καταπιαστούν.\nΓια να ξεμπλέκουμε, λοιπόν, και για να παρέχουμε και μία υπηρεσία (community service) προς τους συναδέλφους μαγειρο-μεταφραστές, σας δίνουμε την απάντηση πάραυτα: fava beans είναι τα κουκιά και στο συγκεκριμένο κείμενο, τα χλωρά κουκιά. Μπορεί να τα δείτε και ως broad beans (περισσότερο βρετανικό αυτό το τελευταίο) ή ακόμα και horse beans.\nΠοιά είναι η πηγή του μπερδέματος; Απλά, τα κουκιά (με το βοτανολογικό όνομα Vicia faba) αποτελούσαν για αιώνες το κατ' εξοχήν "φασόλι" των προγόνων μας πριν φτάσουν από την (μετα-Κολομβιανή) Αμερική αυτά που σήμερα ονομάζουμε φασόλια (του γένους Phaseolus).\nΗ σημερινή σύγχυση μεταξύ των ελληνικών και των άλλων γλωσσών μας λέει ότι κάποτε ο όρος "φάβα" ίσως να σήμαινε κάτι γενικότερο.\nΣτα αρχαία ελληνικά υπήρχε ο κύαμος ('κουκί'), όρος που σήμαινε και 'ψήφος' ή και 'λαχνός', 'κλήρος που καταδεικνύει τον νικητή, τον εκλεγμένο'. Υπάρχει και ο μεταγενέστερος τύπος φάβα (το φάβα, του φάβατος) που προέρχεται από το λατινικό faba ('κουκί, φασόλι, κόκκος, σπυρί'). Ο λατινικός όρος απετέλεσε το εφαλτήριο για το ιταλικό fava, το ισπανικό haba και το γαλλικό fève: και τα τρία σημαίνουν 'κουκί', το ψυχανθές αυτό που μαγειρεύουμε με τις αγκινάρες την άνοιξη.\nΚαι για να παρηγορήσουμε αυτούς που κάνουν το μεταφραστικό λάθος:\nΣτα γαλλικά, fève ονομάζεται και το (νυν) πορσελάνινο ή πήλινο δισκίο-νόμισμα-αγαλματίδιο που προστίθεται στη galette des Rois, ή στο gâteau des Rois, κάτι που μας κάνει να εικάσουμε ότι κάποτε ήταν ένα κουκί που σηματοδοτούσε τον νικητή ή τον "βασιλέα/μάγο", αντίστοιχο του δικού μας φλουρο-λαχόντα/νικητή της βασιλόπιτας.\nΊσως, στα χρόνια τα παλιά, η φάβα να παρασκευάζονταν από πολτοποιημένα κουκιά και να ήταν το κυάμινον έτνος των αρχαίων.\nΣτις μέρες μας, η φάβα φτιάχνεται (κατά περίπτωση) από αποφλοιωμένο και χονδρο-σπασμένο:\n1. κίτρινο αρακά (Pisum sativum)\n2. ποικιλίες κίτρινης φακής (Lens culinaris)\nΑν αυτά τα δύο σας φαίνονται παράξενα και απίθανα, δοκιμάστε λίγη split-pea soup (από αγγλο-σαξονικές κουζίνες) ή pois cassés (από γαλλικές κουζίνες) και η γεύση τους σίγουρα θα σας θυμίσει τη δική μας φάβα.\n3. ρόβι (τον όροβο των αρχαίων, Vicia spp.)\n4. λαθούρι (τον λάθυρο των αρχαίων, Lathyrus sativus, Lathyrus spp.)\nΚαι πάμε στη γνωστή επωδό:\nΕντάξει, ο μεταφραστής βιαζόταν να βγάλει τις Χ σελίδες ανά ημέρα για να είναι συνεπής με την προθεσμία του. Η επαΐουσα και ειδήμων επιμελήτρια (του χώρου της μαγειρικής γραφής, όπως έχουμε ξαναπεί, και όχι μία απλή run-of-the-mill φιλόλογος 'της σειράς') δεν ανίχνευσε το λάθος; Προφανώς, όχι.\nPosted by Errata Culinaria on 22:15 4 comments


Πρόταση για λουκέτο στο Στρατόπεδο ΒΕΡΣΗ – ΗΧΩ ΤΗΣ ΑΡΤΑΣ\nΔεν εξυπηρετεί –λένε- επιχειρησιακές ανάγκες!\nΆναψαν φωτιές στην εκλογική περιφέρεια του Γιώργου Στύλιου\nΣυνάντηση του Υφυπουργού με τον Δήμαρχο Αρταίων\nΈνα στρατόπεδο, το οποίο ανοιγοκλείνει από τα πρώτα χρόνια του μνημονίου, είναι το Στρατόπεδο ΒΕΡΣΗ της Άρτας.\nΕίχε κλείσει από το 2011 και ”σφραγιστεί ” με την βούλα από το 2012, στο πλαίσιο της αναγγελθείσης Αναδιάρθρωσης των Ενόπλων Δυνάμεων για εξοικονόμηση πόρων, από την Μνημονιακή κυβέρνηση Σαμαρά-Βενιζέλου! Κι ενώ η απόφαση κατάργησης του ΚΕΝ Άρτας δρομολογούνταν και σε επίπεδο απομάκρυνσης προσωπικού με μεταθέσεις σε άλλες περιοχές το 2014 ήρθε με υπογραφή σε επίπεδο υπουργείου η απόφαση για νέα ΕΣΣΟ στο στρατόπεδο της Άρτας. Με βάση την σχετική υπογεγραμμένη εγκύκλιο, στο στρατόπεδο της Άρτας αναμένονταν νεοσύλλεκτοι της ΕΣΟ Μαΐου 2014, των Ιωαννίνων, της Πρέβεζας, της Θεσπρωτίας, των Τρικάλων, της Καστοριάς και του νομού Άρτας.\nΤο ΚΕΥΓ στην Άρτα μετατράπηκε σε ΚΕΝ για να υποδεχτεί τους νεοσύλλεκτους φαντάρους της ευρύτερης περιοχής, αλλά έκλεισε και τμήμα του εξοπλισμού του μεταφέρθηκε στο ΚΕΝ Καλαμάτας, για να ενισχυθεί το στρατόπεδο της εκλογικής περιφέρειας του Αντώνη Σαμαρά το οποίο είχε κλείσει αλλά το άνοιξε ξανά ο πρώην ΥΕΘΑ Π. Παναγιωτόπουλος, για να ικανοποιήσει τον κόσμο της ΝΔ και του πρωθυπουργού!!!\nΜετά την αλλαγή κυβέρνησης και την ανάληψη της εξουσίας από τον ΣΥΡΙΖΑ, υπήρξε μια ακόμη κίνηση για να κλείσει το Στρατόπεδο. Όμως τότε τον Ιούνιο του 2015 ήταν ο Δήμος Αρταίων που διεκδίκησε δυναμικά την παραμονή σε λειτουργία και αναβάθμιση του Στρατοπέδου «ΒΕΡΣΗ» και τη μετατροπή του από ΚΕΝ σε ΚΕΥΓ.\nΤο Θέμα αυτό μάλιστα συζητήθηκε κατά τη συνεδρίαση του Δημοτικού Συμβουλίου Αρταίων και ήταν τόσο η διεκδίκηση της παραμονής του Στρατοπέδου «ΒΕΡΣΗ» σε λειτουργία στην Άρτα, αλλά και ενέργειες για την αναβάθμιση και την περαιτέρω αξιοποίησή του.\nΤο θέμα ψηφίστηκε ομόφωνα, ενώ ο –και τότε- Δήμαρχος Αρταίων, Χρήστος Τσιρογιάννης, έκανε την εισήγηση του θέματος στο Δημοτικό Συμβούλιο, επισημαίνοντας ότι ο Δήμος Αρταίων δεν θα περιμένει παθητικά τις εξελίξεις στο θέμα, αλλά με δυναμικές ενέργειες και κινητοποιήσεις θα διεκδικήσει την παραμονή του ΚΕΝ Άρτας σε λειτουργία και την παράλληλη αναβάθμιση και αξιοποίησή του.\nΖήτησε μάλιστα από το Δημοτικό Συμβούλιο να γνωμοδοτήσει θετικά:\n-Για την παραμονή του Κέντρου Εκπαίδευσης Νεοσυλλέκτων Άρτας στο Δήμο Αρταίων.\n-Για την αύξηση του αριθμού των νεοσυλλέκτων σε αυτό\n-Για την μετατροπή του από ΚΕΝ σε ΚΕΥΓ, όπως ήταν παλιότερα, έτσι ώστε να υποστηριχθούν και τα αγροτικά ιατρεία της περιοχής μας, παρέχοντας έτσι κοινωνικό έργο.\n-Να αποσταλεί η εν λόγω απόφαση μας στους Βουλευτές του Νομού μας και τον Αντιπεριφερειάρχη, στο αρμόδιο Υπουργό Εθνικής Άμυνας και στον Πρωθυπουργό και να μεταβούμε όλοι οι φορείς στο αρμόδιο Υπουργό και στον Πρωθυπουργό, εάν απαιτηθεί.\n-Σε περίπτωση που αποφασίσουν να κλείσουν το στρατόπεδο της Άρτας, να γίνουν δυναμικές κινητοποιήσεις μαζί με όλη την Αρτινή Κοινωνία».\nΚινητοποιήθηκαν ξανά οι Τοπικές Αρχές, όταν στα τέλη του 2017 ακούστηκε πως έως τα τέλη Ιανουάριου 2018, θα προωθούνταν κατάργηση των Κέντρων Εκπαιδεύσεως Νεοσυλλέκτων (ΚΕΝ) σε επτά πόλεις, σε Καλαμάτα, Κόρινθο, Άρτα, Γιάννενα, Ξάνθη, Παρανέστι και Άργος Ορεστικό.\nΤότε είχε εκτιμηθεί πως η κατάργηση των επτά στρατοπέδων θα αποφέρει κέρδη 90 εκατ. ευρώ στα ταμεία του υπουργείου Εθνικής Άμυνας και εξυπηρετεί το οργανόγραμμα των Ενόπλων Δυνάμεων μετά τη μείωση της στρατιωτικής θητείας σε 9 μήνες.\nΟ σχεδιασμός περιελάμβανε τα Κέντρα Νεοσυλλέκτων Καλαμάτας, Κορίνθου, Άρτας, Παρανεστίου Δράμας και Άργους Ορεστικού Καστοριάς, για το 625 Τάγμα Πεζικού Ιωαννίνων και το 557 Τάγμα Πεζικού Ξάνθης.\nΠαρέμεναν εφεδρικά το Σύνταγμα Ευζώνων στο Μεσολόγγι, και τα Κέντρα Νεοσυλλέκτων σε Πάτρα και Τρίπολη.\nΣήμερα μια ακόμη προσπάθεια για να διακοπεί η λειτουργία του Στρατοπέδου ΒΕΡΣΗ, (πρώην ΚΕΥΓ) στην Άρτα βρίσκεται σε εξέλιξη αυτή την χρονική στιγμή, με κυβέρνηση Νέας Δημοκρατίας και με μέλος της Κυβέρνησης τον βουλευτή Άρτας Γιώργο Στύλιο.\nΚαι τούτο επειδή το ΥΠΕΘΑ αποφάσισε πως θα πρέπει να κλείσει μία στρατιωτική μονάδα στην Ήπειρο και ζητήθηκε η πρόταση από τον Διοικητή Ηπείρου. Εκείνος –σύμφωνα με επιβεβαιωμένες πληροφορίες- πρότεινε να κλείσει το Στρατόπεδο της Άρτας, με το έγγραφο να έχει ήδη διαβιβασθεί στις αρμόδιες αρχές στη Θεσσαλονίκη από όπου αναμένονται οι αποφάσεις.\nΚατόπιν αυτών των εξελίξεων, αναμένονται οι αντιδράσεις των τοπικών παραγόντων καθώς και αν αυτή τη φορά, θα σωθεί έστω και στο και πέντε το οριστικό κλείσιμο του Στρατοπέδου.\nΜια πρώτη αντίδραση ήταν από το Σωματείο Αποστράτων Στρατιωτικών Ηπείρου, που επισκέφθηκε τον Δήμαρχο Αρταίων Χρήστο Τσιρογιάννη.\nΌμως οι αποφάσεις σχετικά με τις αντιδράσεις αλλά και τις κινήσεις που θα γίνουν, αναμένονται να ληφθούν μετά τη συνάντηση που είχαν κλείσει για το απόγευμα της Δευτέρας 23/8/2021, ο Υφυπουργός Αγροτικής Ανάπτυξης Γιώργος Στύλιος με τον Δήμαρχο Αρταίων Χρήστο Τσιρογιάννη.\nΗ συνάντηση αναμένονταν να γίνει μετά από πρόσκληση του Δημάρχου Αρταίων προς τον Αρτινό Υφυπουργό, όπου η ατζέντα της συζήτησης περιελάμβανε τα σημαντικά θέματα του νομού, όμως μετά τις αιφνίδιες εξελίξεις στο θέμα του ΣΤΡΑΤΟΠΕΔΟΥ ΒΕΡΣΗ, στο τραπέζι θα έβαζαν και αυτό το πρόβλημα.


ΧΑ: Άλμα 5,68% με το βλέμμα στη διπλωματία - Οικονομία - Η Βραδυνή\nΧΑ: Άλμα 5,68% με το βλέμμα στη διπλωματία\nΟ Γενικός Δείκτης έκλεισε στις 871,99 μονάδες\nΆλμα 5,68% έκανε το χρηματιστηριο Αθηνών με τις ενδείξεις ότι υπάρχει συγκλιση στις συνομιλίες Ουκρανίας - Ρωσίας να σπρώχνουν το Γενικό Δείκτη πάνω από τις 870 μονάδες.\nΟ Γενικός Δείκτης έκλεισε στις 871,99 μονάδες με κέρδη 5,68%, λίγο χαμηλότερα από το υψηλό ημέρας που έφτασε τις 872,32, και τζίρο στα 112,88 εκατ. ευρώ, τα 10,1 εκ των οποίων σε πακέτα.\nΟ FTSE 25 έκλεισε με κέρδη 6,43% στις 2.103,5 μονάδες, με τον τραπεζικό κλάδο να κάνει ράλι στο 10,02% και τις 625,28 μονάδες.\nΣτο επίκεντρο της προσοχής βρίσκονται τα οικονομικά αποτελέσματα που ανακοινώνουν οι τράπεζες με τις μετοχές του κλάδου να δίνουν κατεύθυνση στην αγορά, καλύπτοντας μάλιστα το 40% του συνολικού ημερήσιου τζίρου.\nΕπενδυτικό ενδιαφέρον και τοποθετήσεις προσελκύουν επίσης μετοχές της μεγάλης και μεσαίας κεφαλαιοποίησης, που υπέστησαν μεγάλες απώλειες στο διάστημα των τριών εβδομάδων από τη ρωσική εισβολή στην Ουκρανία.\nΟι τραπεζικές μετοχές κυριάρχησαν στο ταμπλό και η ΤΕΡΝΑ Ενεργειακή έκλεψε την παράσταση με νέα ιστορικά υψηλά στα 15,5 ευρώ έπειτα από ράλι 8,09%.\nΗ Eurobank ολοκλήρωσε στην κορυφή του 25αρη με άλμα 11,24%, η ETE στο +10,88%, η Alpha στο +9,01% και η Πειραιώς στο +7,59%.\nΟι αγοραστές επανήλθαν σε ΟΠΑΠ και ΟΤΕ που κατέγραψαν άλμα 5,67%, η ΓΕΚ ΤΕΡΝΑ έκλεισε στο +5,7%, ενώ και η Coca Cola αντεπιτέθηκε με +5,24% ανακτώντας τα 20 ευρώ.\nΤο ελληνικό χρηματιστήριο ακολουθεί τα ευρωπαϊκά που ξεκίνησαν με πράσινα ταμπλό και στη συνέχεια εκτοξεύθηκαν. O γερμανικός DAX κατά 3,8%, ο γαλλικός CAC40 κατά 4%, ο Eurostoxx 50 κατά 4,2%, κερδη 1,68% κατέφραψε και ο FTSE στο Λονδίνο. Μικρότερες ανοδικές κινήσεις καταγράφουν οι αμερικανικές αγορές με τον Dow Jones να αυξάνεται κατά 1,14% και τον S&P 500 κατά 1,67%.\nΌταν ολοκληρωθεί ο πόλεμος στην Ουκρανία η Ε.Ε θα κληθεί να αντιμετωπίσει καλύτερα τα προβλήματα του πληθωρισμού και του χρέους.\nΠαράλληλα η αποκλιμάκωση της τιμής του πετρελαίου αποτελεί καλή ένδειξη ότι το 'τέρας του πληθωρισμού' μπορεί να αντιμετωπιστεί με σύνθετα μέτρα. Επίσης και η ανάπτυξη σε Ευρωζώνη και ΗΠΑ μπορεί να παραμείνει κοντά στους αρχικούς υπολογισμούς και να αποφευχθεί ο στασιμοπληθωρισμός.\nΗ Fed αύξησε το επιτόκιο βάσης κατα 0,25% για πρώτη φορά από το 2018\nΕπιδότηση καυσίμων α λα freedom pass: Η πλατφόρμα, οι δικαιούχοι και τα ποσά\nΤα «ραβασάκια» της εφορίας για τον νέο ΕΝΦΙΑ με αναλυτικά παραδείγματα\nΡωσία και Κίνα συνεργάζονται για τη δημιουργία εναλλακτικού SWIFT\nΠτώση της ανεργίας στο 12,8% τον Ιανουάριο\nΣουβλάκι από χρυσό - Πόσο θα το πληρώνουμε σύντομα


Ο Μίλτος Τεντόγλου (ΓΕ Γρεβενών) με καλύτερο άλμα στα 8,24μ. ήταν ο νικητής στο μήκος στο Πανελλήνιο πρωτάθλημα και έκανε τη δεύτερη καλύτερη επίδοση στην Ευρώπη για φέτος.\nΠριν από ένα χρόνο στην ίδια διοργάνωση είχε "προσγειωθεί" στα 8,30 μ. και είχε πετύχει πανελλήνιο ρεκόρ εφήβων. Ο 20χρονος αθλητής επέστρεψε στο Παμπελοποννησιακό στάδιο για να κάνει μία εξίσου εντυπωσιακή εμφάνιση.\nΟ άλτης του Γιώργου Πομάσκι με την επίδοση του αυτή έδειξε σε εξαιρετική κατάσταση ενόψει του Ευρωπαϊκού Πρωταθλήματος του Βερολίνου.\nΟ Τεντόγλου ξεκίνησε τον αγώνα του με 8,12 μ. (0,1), συνέχισε με 8,15 μ. (-0,3), 8,24 μ., 7,92 μ. (0,2) και επέλεξε να κρατήσει δυνάμεις και να μην εκτελέσει τα δύο τελευταία του άλματα. Ο Τεντόγλου με το 8,24 μ. έγινε ο δεύτερος αθλητής στην Ευρώπη πίσω από τον Τσέχο Ράντεκ Γιούσκα, που έχει 8,27 μέτρα και το φαβορί για μια καλή παρουσία στο κορυφαίο γεγονός της σεζόν. Δεύτερος με 7,66 μ. ήταν ο Νίκος Καψής της ΑΕΚ και τρίτος ο Μιχάλης Μερτζανίδης (ΑΟ Ηφαιστεία) με 7,62 μέτρα. Ο Τεντόγλου με βάση το 8,30 μ. αναδείχθηκε αθλητής αγώνων και παρέλαβε το σχετικό έπαθλο "Γιάννης Σταματόπουλος", που έχει θεσπίσει η ομοσπονδία, στη μνήμη του σπουδαίου παράγοντα. Την απονομή του επάθλου έκανε ο πρόεδρος του ΣΕΓΑΣ Κώστας Παναγόπουλος, ο εθνικός προπονητής Κ18 Τόλης Αποστολόπουλος και η κόρη του Γιάννη Σταματόπουλου, Βάλια Σταματοπούλου.\nΟ Κώστας Φιλιππίδης (ΠΓΣ) συνεπής με το ραντεβού του στο Πανελλήνιο Πρωτάθλημα, πήρε μέρος στη διοργάνωση παρά το πολύωρο ταξίδι που είχε προηγηθεί το Σαββάτο και αναδείχθηκε νικητής για 11η φορά. Ο Φιλιππίδης την Παρασκευή αγωνίστηκε στο Ραμπάτ και στην Πάτρα, είχε καλύτερη προσπάθεια στα 5,50 μέτρα. Ο άλτης του Δημήτρη Κυτέα, στη συνέχεια επέλεξε να αφήσει τα 5,60 μ., για να δει τον πήχη υψηλότερα και συγκεκριμένα στα 5,65 μέτρα. Οι προσπάθειες του αθλητή στο συγκεκριμένο ύψος ήταν καλές, ωστόσο ο πήχης δεν στάθηκε. Δεύτερος με 5,30 μ. ήταν ο Θοδωρής Χρυσανθόπουλος (Πανιώνιος) και τρίτος ο Θοφάνης Μπέλος (Ρήγας Θ.) με 5,20 μέτρα.\nΠερισσότερα σε αυτή την κατηγορία: « Στον τελικό του Παγκοσμίου κ-20 οι Μέρλος και Σάκης\tΈκαναν το νταμπλ Παπαχρήστου, Μπελιμπασάκη »


Μπάλα, μολύβι κι αγκαλιά: Δυσλεξία: τι είναι και πώς αντιμετωπίζεται;\nΔυσλεξία: τι είναι και πώς αντιμετωπίζεται;\nΑπό τα παραπάνω συμπεραίνουμε πως η δυσλεξία αποτελεί μια σύνθετη μαθησιακή δυσκολία που επηρεάζει πολλούς τομείς τόσο τις σχολικής όσο και της καθημερινής ζωής του παιδιού. Βέβαια, ο βαθμός των δυσκολιών αυτών αλλά και η μελλοντική μαθησιακή απόδοση του παιδιού εξαρτάται από πολλούς παράγοντες με κυριότερους:\n• τη φύση της ειδικής μαθησιακής δυσκολίας, αφού κάθε παιδί έχει ένα ξεχωριστό μαθησιακό προφίλ\n• την έγκαιρη και έγκυρη διάγνωση\n• την εξατομικευμένη και εξειδικευμένη εκπαιδευτική παρέμβαση\nΤελικά, ο ειδικός παιδαγωγός σε συνεργασία με τους γονείς, τον δάσκαλο της τάξης, αλλά και με άλλους ειδικούς εφόσον κριθεί σκόπιμο, όπως τον εργοθεραπευτή, τον λογοθεραπευτή ή τον ψυχολόγο, παρεμβαίνει εκπαιδευτικά προκειμένου να αντιμετωπιστούν αποτελεσματικά οι ειδικές μαθησιακές δυσκολίες του μαθητή.\nΑναρτήθηκε από Φαιδώρα Ρίζου στις 2:53 μ.μ.


Η ωορρηξία είναι ο καθορισμός της μέγιστης περιόδου γονιμότητάς σας. Η ωορρηξία χρησιμοποιείται σε ό, τι αφορά γυναίκες που επιδιώκουν να αποκτήσουν παιδί με τον σύντροφό τους. Η ωορρηξία είναι η πιο γόνιμη περίοδος κατά την οποία το ωάριο βρίσκεται στο τοίχωμα της μήτρας περιμένοντας να γονιμοποιηθεί, είναι φυσιολογικό ότι αμέσως μετά από αυτό το χρονικό διάστημα θα ξεκινήσουν οι περίοδοι σας. Το συγκεκριμένο φαινόμενο συμβαίνει μία φορά το μήνα και είναι η καλύτερη περίοδος για να μείνετε έγκυος. Ο λόγος για την αιτία της ωορρηξίας είναι έτσι ώστε μια γυναίκα να αποκτήσει ένα μωρό που είναι το μεγαλύτερο θαύμα της ζωής. Ούτως ή άλλως αυτή είναι η πιο γόνιμη περίοδος για κάθε γυναίκα, ακόμα κι αν δεν θέλετε μωρό αυτή τη στιγμή απροστάτευτες σεξουαλικές συναντήσεις μπορεί να σας κάνουν να μείνετε έγκυος.\nΣυμπτώματα ωορρηξίας και αιτία:\nΑυτό το άρθρο σας ενημερώνει για τις κύριες αιτίες και συμπτώματα της ωορρηξίας που θα σας βοηθήσουν να μάθετε ποια είναι η κατάστασή σας όταν σας επιτεθεί αυτή η ωορρηξία.\nΥπάρχουν πολύ λίγες αιτίες ωορρηξίας, οι περισσότερες από τις οποίες περιλαμβάνουν την περίοδο εγκυμοσύνης μιας γυναίκας και την τοποθέτηση του ωαρίου στο τοίχωμα της μήτρας. Αυτές οι αιτίες αναφέρονται παρακάτω για περαιτέρω εξήγηση:-\nΗ εγκυμοσύνη είναι μία από τις αιτίες της ωορρηξίας. είναι η περίοδος αιχμής της γονιμότητας κάθε γυναίκας σε όλο τον κόσμο. Κάθε γυναίκα έχει μια ξεχωριστή μοναδική περίοδο γονιμότητας αν και θα συμβαίνει πάντα μία φορά το μήνα. Είναι η καλύτερη περίοδος που μια γυναίκα μπορεί να προσπαθήσει να αποκτήσει παιδί με τον σύντροφό της στη ζωή. Η εγκυμοσύνη είναι μεγάλη υπόθεση, οπότε προγραμματίστε εκ των προτέρων πριν πάρετε οποιαδήποτε τέτοια απόφαση. Πρόκειται να φέρετε ένα εντελώς ξεχωριστό ζωντανό ον σε αυτόν τον κόσμο, οπότε βεβαιωθείτε ότι έχετε τα πάντα για να φροντίσετε το μωρό σας.\n2. Ενσωμάτωση του αυγού:\nΜια άλλη αιτία ωορρηξίας είναι η ενσωμάτωση του ωαρίου στο τοίχωμα της μήτρας. Αυτό γονιμοποιεί το ωάριο σε κάποιο βαθμό και το καθιστά έτοιμο για περαιτέρω γονιμοποίηση. Η ενσωμάτωση του ωαρίου είναι ένα βασικό σημείο στην ωορρηξία καθώς το ωάριο θα γονιμοποιηθεί και στη συνέχεια θα εξελιχθεί σε μωρό μετά από μερικές εβδομάδες. Η ωορρηξία είναι ένα θαύμα που συμβαίνει στη μήτρα μιας γυναίκας κάθε μήνα και είναι ο μόνος τρόπος για να σχηματιστεί ένα μωρό σε μια γυναίκα. Μετά από αυτό, οι περιόδους μιας γυναίκας αρχίζουν έτσι να αιμορραγούν από τη γονιμότητα στο εσωτερικό του βλεννογόνου της μήτρας. Μετά από αυτό, σε μια περίοδο 15 ημερών, είναι πολύ απίθανο μια γυναίκα να μείνει έγκυος επειδή χρειάζονται περίοδο 15 ημερών για να σχηματιστεί ένα άλλο ωάριο.\nΟι ορμόνες σε μια γυναίκα είναι βασικός παράγοντας στον προσδιορισμό της περιόδου ωορρηξίας τους. Οι ορμόνες που κυκλοφορούν από τον εγκέφαλο λένε στο σώμα και τα βασικά όργανα σε μια συγκεκριμένη χρονική στιγμή ότι αυτή είναι η κατάλληλη περίοδος για την ωορρηξία ή με άλλα λόγια η κατάλληλη περίοδος για την απόκτηση ενός μωρού. Οι ορμόνες παίζουν βασικό ρόλο στη λειτουργία ολόκληρου του σώματός μας και επίσης παίζουν βασικό ρόλο στην ωορρηξία σας.\nΑυτοί είναι οι κύριοι λόγοι για την αιτία της ωορρηξίας, αν και είναι λίγοι σε αριθμό, εξακολουθούν να κρατούν ένα ισχυρό χέρι στην πρόκληση αυτής της περιόδου ωορρηξίας.\n4. Διαταραχές της εμμήνου ρύσεως:\nΘέλετε να μάθετε για την αιτία της ωορρηξίας; Η εμμηνορροϊκή ωορρηξία είναι μία από τις κύριες αιτίες ωορρηξίας. Εάν μια γυναίκα αντιμετωπίζει διαταραχές της εμμήνου ρύσεως, τότε υπάρχει μεγάλη πιθανότητα να υποφέρει επίσης από τα διαφορετικά συμπτώματα της ωορρηξίας. Αυτό είναι ένα από τα σημαντικότερα αναδυόμενα ζητήματα αυτές τις μέρες στο πλαίσιο της υγειονομικής περίθαλψης των γυναικών και σίγουρα δεν πρέπει να αγνοηθεί. Μεταξύ όλων των αιτιών της ωορρηξίας, αυτό είναι ένα από τα πιο σημαντικά.\n5. Follicular Phase:\nΌταν μια γυναίκα περνάει ή περνάει από την ωοθυλακική φάση, τότε είναι πολύ φυσικό να βιώνει τα συμπτώματα της ωορρηξίας. Μεταξύ όλων των αιτιών ωορρηξίας που συζητήθηκαν σε αυτό το άρθρο, αυτή μπορεί να είναι η πιο προβλέψιμη. Σχεδόν όλοι είναι θύματα αυτής της αιτίας και μπορεί να συμβεί σχεδόν σε κάθε γυναίκα. Ο ωοθυλακικός κύκλος μπορεί να ειπωθεί ότι είναι οι λίγες ημέρες που περιβάλλουν την ωορρηξία. Σημαίνει το πιο γόνιμο στάδιο.\n6. Αδύναμος Υποθάλαμος:\nΗ διαδικασία της ωορρηξίας ελέγχεται βασικά από τον υποθάλαμο του εγκεφάλου. Αυτή είναι μια από τις κύριες αιτίες ωορρηξίας. Εάν μια γυναίκα έχει ασθενή αλληλεπίδραση υποθάλαμου, τότε μπορεί εύκολα να προκαλέσει την εμφάνιση ωορρηξίας. Κάθε γυναίκα μπορεί να αντιμετωπίσει προβλήματα ωορρηξίας εάν έχει υποθάλαμο που δυσλειτουργεί.\n7. Κακά κύτταρα ωοθηκών:\nΈχετε βρώμικα κύτταρα των ωοθηκών (ελαττωματικά κύτταρα των ωοθηκών); Στη συνέχεια, μπορεί να αντιμετωπίζετε τα συμπτώματα της ωορρηξίας. Αυτή είναι μια από τις πιο πιθανές αιτίες ωορρηξίας. Στις 10, σχεδόν 8 γυναίκες κατηγορούν τα κύτταρα των ωοθηκών τους για το ζήτημα της ωορρηξίας.\n8. Επίπεδα οιστρογόνων:\nΚατά τη διάρκεια της ωοθυλακικής φάσης, το επίπεδο των οιστρογόνων μειώνεται σημαντικά. Αυτό μπορεί να είναι μία από τις πολλές αιτίες ωορρηξίας. Λόγω μιας τέτοιας μείωσης των επιπέδων των οιστρογόνων, υπάρχει μια βιασύνη στα επίπεδα της ορμόνης LH. Υπάρχει επίσης μια ξαφνική βιασύνη στην ορμόνη διέγερσης των ωοθυλακίων ή FSH, η οποία μπορεί να είναι μία από τις πολυάριθμες αιτίες ωορρηξίας.\n9. Ωχρινική φάση:\nΑυτή είναι η φάση που η ισχύς του ωοθυλακίου πρόκειται να τελειώσει και κατά τη διάρκεια αυτής της φάσης, το ωοθυλάκιο διπλώνεται προς τα μέσα από μόνο του. Μπορεί να είναι μία από τις πιο πιθανές αιτίες ωορρηξίας.\n10. Άλλη αιτία:\nΑυτή η αιτία σχετίζεται με σχεδόν κάθε ασθένεια. Υπάρχουν ακόμη ορισμένες ασθένειες και σωματικές διαταραχές (ειδικά στη γυναίκα) όπως η ωορρηξία, για τις οποίες οι γιατροί γνωρίζουν πολύ λιγότερο. Αυτός είναι ο λόγος για τον οποίο πολλοί ασθενείς δεν μπορούν καν να εντοπίσουν την αιτία τέτοιων φυσικών δυσλειτουργιών. Αυτοί είναι οι κύριοι λόγοι για την αιτία της ωορρηξίας, αν και είναι λίγοι σε αριθμό, εξακολουθούν να κρατούν ένα ισχυρό χέρι στην πρόκληση αυτής της περιόδου ωορρηξίας. Υπάρχουν αρκετά συμπτώματα ωορρηξίας που παίζουν ένα ισχυρό χέρι για να καταλάβετε πότε αυτή η περίοδος αναλαμβάνει το σώμα σας. Εάν έχετε τα ίδια συμπτώματα σε ένα συγκεκριμένο σημείο κάθε μήνα, τότε είναι πολύ πιθανό ότι αυτή η περίοδος είναι η τέλεια περίοδος για την ωορρηξία σας.\nΥπάρχουν αρκετά συμπτώματα ωορρηξίας που παίζουν ένα ισχυρό χέρι για να καταλάβετε πότε αυτή η περίοδος αναλαμβάνει το σώμα σας. Εάν έχετε τα ίδια σημεία και συμπτώματα σε ένα συγκεκριμένο σημείο κάθε μήνα, τότε είναι πολύ πιθανό ότι αυτή η περίοδος είναι η τέλεια περίοδος για την ωορρηξία σας. Με άλλα λόγια, αυτά τα συμπτώματα σας βοηθούν να καταλάβετε πότε είναι η κατάλληλη περίοδος για να μείνετε έγκυος, τα σημεία και τα συμπτώματα της ωορρηξίας είναι:-\n1. Συνοχή τραχηλικής βλέννας:\nΗ αυχενική βλέννα σας είναι ένα ισχυρό σημάδι ωορρηξίας. Όταν δεν έχετε ωορρηξία θα παρατηρήσετε ότι η βλέννα του τραχήλου της μήτρας είναι κρεμώδης, άσπρη εντελώς, αλλά κατά τη διάρκεια της ωορρηξίας η τραχηλική βλέννα κολλάει και τεντώνεται για περίπου μια ίντσα στα δάχτυλά σας. Υπάρχει επίσης αυξημένη ποσότητα βλέννας κατά την περίοδο της ωορρηξίας, δίνοντάς σας έτσι μια πολύτιμη προειδοποίηση ότι αυτή είναι η περίοδος αιχμής για να μείνετε έγκυος.\n2. Αυξάνει τη σεξουαλική επιθυμία:\nΈνας άλλος τρόπος καθορισμού της περιόδου ωορρηξίας σας είναι να καθορίσετε ποια ώρα του μήνα αισθάνεστε πιο σεξουαλικά ενεργός. Η περίοδος του μήνα που αισθάνεστε πιο επιθυμητή για τον σύντροφό σας είναι η καλύτερη στιγμή για να μείνετε έγκυος καθώς αυτή είναι η περίοδος ωορρηξίας σας. Αυτό συμβαίνει επειδή οι ορμόνες του σώματος είναι ισχυρές σε αυτό το σημείο που σας ωθούν να μείνετε έγκυος. Αυτή η ιδέα μπορεί να είναι χωρίς άγχος, αλλά δεν είναι πάντα ακριβής, επομένως κοιτάξτε και άλλα συμπτώματα, επίσης, πριν πραγματοποιήσετε τα σχέδιά σας.\n3. Βασική θερμοκρασία σώματος:\nΗ βασική θερμοκρασία του σώματος είναι ίσως η πιο ανόητη μέθοδος για τον προσδιορισμό της περιόδου ωορρηξίας σας. Η βασική θερμοκρασία του σώματός σας είναι η θερμοκρασία του σώματος σας σε κατάσταση ηρεμίας, επομένως κατά τη διάρκεια της περιόδου ωορρηξίας η βασική θερμοκρασία του σώματός σας θα αυξηθεί κατά ένα δέκατο στο βαθμό, δίνοντάς σας έτσι άφθονη εικόνα για το γεγονός ότι αυτή είναι η καλύτερη περίοδος για να μείνετε έγκυος. Ελέγξτε τη θερμοκρασία ανάπαυσης του σώματός σας κάθε εβδομάδα για να έχετε το αποτέλεσμα που χρειάζεστε. Κάντε αυτό για ένα μήνα και θα λάβετε την απάντησή σας για όλους τους μήνες μαζί.\n4. Τρυφερότητα στο στήθος:\nΜερικές γυναίκες βιώνουν έναν συγκεκριμένο τύπο ευαισθησίας στο στήθος κατά την περίοδο της ωορρηξίας τους, επειδή οι ορμόνες σπεύδουν σε όλο τους το σώμα, προετοιμάζοντάς τις για μια θετική εγκυμοσύνη. Δεν το έχουν όλες οι γυναίκες, αν και δεν είναι ένας ανόητος τρόπος προσδιορισμού της ωορρηξίας, αλλά για τις γυναίκες που έχουν αυτό το σύμπτωμα, είναι ένα σίγουρο σημάδι ωορρηξίας. Η ευαισθησία στο στήθος είναι ο τρόπος με τον οποίο το στήθος σας αρχίζει να ετοιμάζεται για ένα μωρό. Αυτό συμβαίνει επειδή ένα μωρό χρειάζεται τουλάχιστον ένα μήνα από το γάλα της μητέρας του για να παραμείνει γερό. Το μητρικό γάλα είναι γεμάτο θρεπτικά συστατικά και αυτό βοηθά στη διατροφή του μωρού σας. Το στήθος αποτελεί βασικό σημείο στον προσδιορισμό της ωορρηξίας για πολλές γυναίκες σε όλο τον κόσμο και χρησιμοποιείται ενεργά σήμερα ως δοκιμή ωορρηξίας.\n5. Πυελικός Πόνος:\nΚατά τη διάρκεια της ωορρηξίας, ο πυελικός πόνος είναι ένα από τα πιο πιθανά αποτελέσματα. Οι περισσότερες γυναίκες αντιμετωπίζουν αυτό το σύμπτωμα και μπορεί να ειπωθεί ως ένα από τα πιο ορατά και πιο σημαντικά συμπτώματα ωορρηξίας. Εάν μια γυναίκα αντιμετωπίζει αυτό το συγκεκριμένο σύμπτωμα, τότε υπάρχει μεγάλη πιθανότητα να υποφέρει επίσης από κάποια άλλα σοβαρά προβλήματα.\nΟ πόνος γενικά προέρχεται από την πλευρά της λεκάνης και το πρώτο και κύριο σύμπτωμα είναι οι κράμπες. Εάν μια γυναίκα ασχολείται ήδη με τέτοια θέματα, τότε υπάρχει μεγάλη πιθανότητα να υποχωρήσει με άλλα και πιο επιβλαβή συμπτώματα ωορρηξίας. Μαζί με τέτοιους πόνους, υπάρχει μια απρόβλεπτη αλλαγή στη θερμοκρασία του σώματος επίσης.\nΑυτό το σύμπτωμα γενικά διαφέρει από γυναίκα σε γυναίκα. Μερικοί μπορεί να αντιμετωπίζουν ελαφρύ πόνο και άλλοι μπορεί να αντιμετωπίζουν έντονο πόνο.\n6. Κοιλιακό φούσκωμα:\nΤο φούσκωμα στην κοιλιά είναι ένα από τα πιο εμφανή συμπτώματα ωορρηξίας. Μια γυναίκα θα αντιμετωπίσει κοιλιακό άλγος όταν περνά τη φάση της ωορρηξίας. Κατά την ωορρηξία, μπορεί να υπάρχουν πιθανότητες μια γυναίκα να αντιμετωπίσει κάποιους έντονους πόνους στην κοιλιακή χώρα. Γυναίκες σχεδόν όλων των ηλικιών αντιμετωπίζουν αυτό το σύμπτωμα και μπορεί να ειπωθεί ως ένα από τα πιο κοινά μεταξύ των ηλικιωμένων γυναικών, ιδιαίτερα.\n7. Υγρό αίσθημα:\nΗ ωορρηξία μπορεί επίσης να οριστεί ως υψηλή γονιμότητα. Κατά τη διάρκεια της ωορρηξίας, το αυχενικό υγρό γίνεται πιο λεπτό μέρα με τη μέρα. Όταν πλησιάζει το τελικό στάδιο της ωορρηξίας, αυτό το υγρό γίνεται εξαιρετικά λεπτό και αυτό είναι ένα από τα κύρια συμπτώματα της ωορρηξίας. Μια γυναίκα θα είναι σε θέση να διαπιστώσει μέσω αυτού ότι είτε βιώνει ωορρηξία είτε όχι, καθώς μπορεί να αισθανθεί ότι το υγρό γίνεται πιο λεπτό. Το σώμα θα λειτουργήσει διαφορετικά. Όταν μια γυναίκα είναι γόνιμη, ο κόλπος της θα αισθάνεται πιο υγρός (λιπαίνεται). Αυτό θα βοηθήσει στην καλύτερη σεξουαλική επαφή και αυτός είναι επίσης ένας από τους λόγους πίσω από την υψηλή σεξουαλική επιθυμία που βιώνει μια γυναίκα κατά τη διάρκεια της ωορρηξίας. Ωστόσο, το υγρό θα είναι κάπως διαφορετικό από το υγρό διέγερσης που παράγει η γυναίκα. Λόγω αυτού του παράγοντα, μια γυναίκα θα νιώθει πιο υγρή σχεδόν 24/7. Δεν θα είναι μόνο κατά τη διάρκεια της επαφής.\nΗ ήπια ναυτία συνδέεται συχνά με την ωορρηξία. Πολλές γυναίκες αντιμετωπίζουν αυτό το σύμπτωμα και είναι μια πραγματική ενόχληση για μερικούς ανθρώπους.\nΜεταξύ όλων των συμπτωμάτων ωορρηξίας, η κηλίδωση μπορεί να ειπωθεί ότι είναι ένα από τα πιο κοινά. Οι γυναίκες συχνά παρατηρούν προβλήματα κηλίδωσης στη μέση της φάσης της ωορρηξίας. Αυτό μπορεί να ειπωθεί ότι είναι ένα από τα πιο ανησυχητικά θέματα της σύγχρονης εποχής. Πολλές φορές, οι γυναίκες υποθέτουν ότι οι κηλίδες μπορεί να εμφανίζονται λόγω του αίματος που απομένει μετά την έμμηνο ρύση. Εάν συμβαίνει συχνά, τότε υπάρχει μεγάλη πιθανότητα η γυναίκα να έχει ωορρηξία. Αυτό το σύμπτωμα είναι επίσης κοινό όταν το αυγό σκάει.\n10. Γεγονότα για τον τράχηλο:\nΚατά τη διάρκεια της ωορρηξίας, ο τράχηλος θα είναι ψηλός, μαλακός και ανοιχτός. Αυτό είναι ένα από τα πολυάριθμα συμπτώματα ωορρηξίας. Αυτό συμβαίνει γενικά μετά τις κανονικές περιόδους. Ο τράχηλος κάποιου θα αισθάνεται επίσης μαλακός και ατημέλητος. Καθώς η φάση της ωορρηξίας πλησιάζει, ο τράχηλος γίνεται πιο μαλακός και ανεβαίνει. Ο τράχηλος θα είναι πιο ανοιχτός. Μπορείτε να καταλάβετε την κατάσταση του τραχήλου της μήτρας ελέγχοντας με τα καθαρά χέρια σας και βάζοντας το ένα πόδι ψηλά (ή στάση οκλαδόν). Θα πρέπει να φτάσετε μέσα στον κόλπο σας και θα υπάρχει ένα εξόγκωμα με άνοιγμα. Μια γυναίκα θα το καταλάβει βάζοντας το χέρι της γύρω από αυτό. Θα είναι εύκολο να μάθετε για την κατάσταση του τραχήλου όταν πλησιάσει το τελικό στάδιο της ωορρηξίας.\n11. Άλλα συμπτώματα:\nΥπάρχουν ακόμα πολλά συμπτώματα ωορρηξίας τα οποία δεν μπορούν να ανιχνευθούν εύκολα. Αυτά τα συμπτώματα βασικά είτε δεν εντοπίζονται λόγω της πολύπλοκης φύσης τους είτε λόγω της έλλειψης γνώσης σχετικά με αυτήν την κατάσταση στις γυναίκες.\nΕυλογιά (ανεμευλογιά): σημεία, συμπτώματα, αιτίες και επιπλοκές.\nΣυμπτώματα βρογχίτιδας, αιτίες, θεραπεία και άλλα\nDen japanska trädgården – de viktigaste inslagen i japansk trädgårdskonst\nTrampolin i trädgården: installation, modeller, säkerhets- och lekalternativ


Greekvolley.gr - Παύλο ζεις, για πάντα νικητής\nΤετάρτη, 13 Ιουνίου 2018 - 15:59\nΕίναι πολύ σπάνιο στον ελληνικό αθλητισμό του σήμερα να βρεις κάποιον παράγοντα που θα είναι αρεστός στους πάντες.\nΠου δεν θα τον έχει κακολογήσει κανείς αντίπαλος. Που κανείς δεν θα έχει να του προσάψει κάτι άσχημο. Παράλληλα είναι πολύ σπάνιο και ο ίδιος να μην έχει πειράξει κουνούπι. Να μην έχει μπλεχτεί σε κάποιο σκάνδαλο. Να φέρεται άψογα σε όλους. Κι όμως αυτό το κατάφερε ο σπουδαίος Παύλος Γιαννακόπουλος.


Εξωκοινοβουλευτική κεντροαριστερά – Μεταρρύθμιση\nΠολλά μπορεί να προσάψει κανείς στον Σταύρο Θεοδωράκη και στο εγχείρημα του: Ναρκισσισμό, προχειρότητα, θολό προγραμματικό στίγμα (μέχρι στιγμής τουλάχιστον). Ωστόσο, υπήρξαν τόσο υπερβολικές και κομπλεξικές αντιδράσεις, με τη συνήθη απόπειρα διαστροφής που χαρακτηρίζουν τις δυνάμεις του λαϊκισμού (κυρίως της αριστεράς), που φρόντισαν σχεδόν να δικαιώσουν το τόλμημα, πριν ακόμα κριθεί.\nΟ Θεοδωράκης δεν είναι φυσικά ο Μπέπε Γκρίλο της Ελλάδας, αυτός ο τίτλος μάλλον θα άρμοζε στον Λάκη Λαζόπουλο. Ούτε είναι το «μακρύ χέρι του συστήματος», όπως συνωμοσιολογικά αρέσκεται στο να διαπιστώνει η πέραν της ΔΗΜΑΡ αριστερά, όταν δεν μπορεί να ερμηνεύσει τα φαινόμενα ή δεν βολεύεται με την προφανή ερμηνεία τους. Ακόμα περισσότερο δεν είναι ένας Τζήμερος ή θαυμαστής της Χρυσής Αυγής, καθώς δεν έχει καμία σχέση με ακραίες ή φασιστικές ιδεολογίες. Ο Θεοδωράκης μπορεί να καταφεύγει σε ένα λόγο που μπορεί να επικριθεί ως απλουστευτικός, αλλά έχει σαφές πολιτικό παρελθόν, που δεν ξεφεύγει από το πολιτικά όρια της ευρύτερης κεντροαριστεράς, και συνεπώς το ίδιο έχει, μέχρι στιγμής τουλάχιστον, και το εγχείρημά του.\nΣε κάθε περίπτωση, η κίνηση Θεοδωράκη ανοίγει ένα δρόμο, όπως άνοιξε και η Πρωτοβουλία των 58. Το αν θα ευδοκιμήσει, παραμένει άγνωστο. Αυτό που μοιάζει πια βέβαιο είναι ότι ο χώρος της κεντροαριστεράς (ή της σοσιαλδημοκρατίας, αν προτιμάτε) διψάει για πολιτική έκφραση. Κι όποιος επειχειρεί να τον αλώσει χωρίς να κομίζει το ουσιαστικό και το καινούργιο, δεν θα τα καταφέρει ποτέ..


Εγκρίθηκε η μελέτη αποκατάστασης του Ιμαρέτ Άρτας – Newsbeast\nΤο τζαμί κατασκευάστηκε με υλικά τα οποία μεταφέρθηκαν από τον παλαιό βυζαντινό ναό της Παρηγορήτισσας\nΈνα εμβληματικό έργο για την Άρτα και την Πολιτιστική Κληρονομιά της Ηπείρου, το Οθωμανικό Τέμενος Ιμαρέτ, οδεύει προς την αποκατάσταση και αξιοποίηση του, συμβάλλοντας και στην τουριστική ανάπτυξη της περιοχής.\nΣυγκεκριμένα με απόφαση της υπουργού Πολιτισμού Λίνας Μενδώνη και μετά από γνωμοδότηση του Κεντρικού Αρχαιολογικού Συμβουλίου, εγκρίθηκαν οι δύο μελέτες που είχαν υποβληθεί. Πρόκειται για την Αρχιτεκτονική και Στατική για την Αποκατάσταση του Οθωμανικού Τεμένους Ιμαρέτ και του περιβάλλοντος αυτού χώρου καθώς και τη συντήρηση για την καταγραφή προβλημάτων δομικών υλικών.\nΜετά την απελευθέρωση της Άρτας, το τζαμί είχε μετατραπεί σε εκκλησία αφιερωμένη στον Άγιο Ιωάννη το Ρώσο. Το 1938 με βασιλικό διάταγμα ανακηρύχθηκε σε διατηρητέο ιστορικό χώρο.\nΣΧΕΤΙΚΑ TAGSΑρτα Ιμαρετ τζαμι\n• Τσίπρας: Έχουμε ανίκανη και κυνική κυβέρνηση – Έφεραν ΠΝΠ γιατί δε θα ψήφιζαν ούτε οι βουλευτές τους\nΤεταρτη, 06 Νοεμβριου 2019, 22:23\nΕλπίζω να μην έχουμε τα καλά τής AΓ σοφιας . Επειδή έχουμε θορυβηθεί τώρα τελευταία .


«Ματέο Γκαρσία: Το διαμάντι που λάμπει, στο στόχαστρο Ολυμπιακού και ΑΕΚ» | Filathlos.gr | Το Εγκυρότερο Αθλητικό Blog!\n«Ματέο Γκαρσία: Το διαμάντι που λάμπει, στο στόχαστρο Ολυμπιακού και ΑΕΚ»\nΕντυπωσιασμένοι είναι στην Ισπανία, από την πορεία του 22χρονου μεσοεπιθετικού, Ματέο Γκαρσία, με τη φανέλα του Άρη.\nΜάλιστα, όπως σημειώνουν σε δημοσίευμα πρόκειται για έναν παίκτη – διαμάντι, ο οποίος εκμεταλλεύτηκε τη μεγάλη ευκαιρία που του δόθηκε στην Ελλάδα και πραγματοποιεί την καλύτερη σεζόν στην καριέρα του.\nΠαράλληλα αναφέρεται πως ο παίκτης βρίσκεται στο στόχαστρο τόσο του Ολυμπιακού, όσο και της ΑΕΚ.\nΑναλυτικά όσα αναφέρει η ισπανική ιστοσελίδα:\n«Ματέο Γκαρσία, το διαμάντι της Λας Πάλμας, που λάμπει στην Ελλάδα\nΟ Ματέο Γκαρσία, ο 22χρονος επιθετικός μέσος, δείχνει ένα σπουδαίο επίπεδο στον Άρη Θεσσαλονίκης, όπου ξεκινά κάθε Σαββατοκύριακο ως βασικός. Στην τρέχουσα σεζόν έχει έξι γκολ και έχει γίνει ένας από τους βασικούς πυλώνες της ομάδας του.\nΟ Ματέο Γκαρσία είναι ένας νέος Αργεντινός που ξεκίνησε την καριέρα του από τα χαμηλότερα τμήματα της Κόρδοβα, ένα κλαμπ όπου έκανε το ντεμπούτο του και έδωσε τα πρώτα του δείγματα. Λίγο μετά την πρώτη του εμφάνισή, αρκετά ευρωπαϊκά κλαμπ άρχισαν να ενδιαφέρονται για την απόκτηση του.\nΉταν το 2016, όταν η Λας Πάλμας απέκτησε το «κόσμημα» από την Κόρδοβα για να συμμετάσχει στην επαγγελματική ομάδα. Μετά από ένα χρόνο που στην ομάδα των Καναρίων, δόθηκε στην Οσασούνα και την Αλκορκόν, λέσχες στις οποίες δεν κατόρθωσε να αναδειχτεί.\nΗ μεγάλη ευκαιρία προέκυψε στα μέσα του 2018, όταν ο Άρης από τη Θεσσαλονίκη εστίασε το ενδιαφέρον του σε αυτόν και υπέγραψε γρήγορα τον δανεισμό του για ένα χρόνο. Από την άφιξή του στην Ελλάδα, η ποδοσφαιρική του καριέρα ξεκινά και πάλι και το μέλλον του αρχίζει να γίνεται παρόν.\nΣε δεκατρείς αγώνες του εγχώριου πρωταθλήματος και του ελληνικού κυπέλλου, ο μέσος σημείωσε έξι γκολ και έγινε ένα από τα βασικά κομμάτια της ομάδας. Ο μόνος που τον ανταγωνίζεται στο σκοράρισμα είναι ο Τυνήσιος, Χαμζά Γιουνές, με τον οποίο έχει δημιουργήσει ένα αποτελεσματικό δίδυμο στην επίθεση.\nΣύμφωνα με την «UDLasPalmas.net» και «Mundo D», έχουν δείξει ενδιαφέρον δύο από τις μεγαλύτερες ομάδες του ελληνικού πρωταθλήματος. Αυτές είναι ο Ολυμπιακός και η ΑΕΚ Αθηνών, ομάδες που θα προσπαθήσουν να τον κρατήσουν στην Ελλάδα και να τον εμποδίσουν να επιστρέψει στις τάξεις της Αθλητικής Ένωσης της Λας Πάλμας».


Τι είδαν τα μάτια μας αυτό το Σαββατοκύριακο!\nΤο πρωτοφανές γεγονός, για ομάδα του Δήμου μας, να δίνει 8 επίσημους αγώνες σε 2 μέρες ακολουθήθηκε & από Μπασκετικό υπερθέαμα, ανεβάζοντας level τη «δάδα» μας & κάνοντας όλους τους Μεγαρίτες υπερήφανους για αυτή την ομάδα!\nΑποτελέσματα Αγώνων Αγωνιστικών Τμημάτων Σχολείου ΝΕΜ για το Σαββατοκύριακο 11-12/1\nΝ. Πέραμος-ΝΕΜ 37-63.\nΚαλό παιχνίδι από τους γεννηθέντες το 2007 αθλητές μας, που είχε ως κύριο στοιχείο την καλή άμυνα και την ανάπτυξη του αιφνιδιασμού στην επίθεση.\nΧρησιμοποιήθηκαν και τα 12 παιδιά από τον coach Μπούρη πιάνοντας αρκετά καλή απόδοση. Συγχαρητήρια σε όλους & στα παιδιά της Ν.Περάμου!\nΟδυνηρή ήττα για την ομάδα μας, από την καλύτερη εχθές ομάδα της Γλυφάδας με συνέπεια να δυσκολεύει αρκετά ο στόχος της παραμονής στην Β’ Κατηγορία. Παρά τις φιλότιμες προσπάθειες των παιδιών & του coach Υφαντή δεν ήρθε το επιθυμητό αποτέλεσμα αφού τα παιδιά της Γλυφάδας παρουσιάστηκαν πολύ εύστοχα & με μεγαλύτερη διάθεση για την νίκη.\nΣυνεχίζεται η προσπάθεια με περισσότερη διάθεση.\nΝΕΜ-ΑΚΑΔΗΜΙΑ ΕΛΕΥΣΙΝΟΣ 20-0\nΌπως είχαμε ενημερώσει σχετικώς κατοχυρώθηκε ο αγώνας 20-0 υπέρ της ομάδας μας γιατί η Ακαδημία Ελευσίνος δεν κατέβηκε να παίξει.\nΝΕΜ-Φοίνικας Αγ. Σοφίας\nΝτερμπάρα & απ’ τα κορίτσια μας, που συνοδεύτηκε με ροζ φύλλο. Παιχνίδι με έντονο σασπένς και δυνατές άμυνες & από τις δύο ομάδες με τα κορίτσια του coach Διολέτη να επικρατούν στο τέλος.\nΣε ένα παιχνίδι διαφήμιση για το μπάσκετ η ομάδα των Παμπαίδων (2006) της ΝΕΜ επιβλήθηκε της ομάδας του Τελαμώνα με τελικό σκορ 64-61. Δυνατές άμυνες, όμορφες συνεργασίες & πολύ καλές ατομικές προσπάθειες, τόσο από τα παιδιά του coach Μπαστούνη όσο και από τα παιδιά του Τελαμώνα. Το παιχνίδι κρίθηκε στις λεπτομέρειες & διακριθέντες ήταν όλα τα παιδιά & από τις δύο ομάδες. Άψογη η συμπεριφορά όλων των γονέων & μεγάλη τιμή για τα παιδιά να τους διαιτητεύσει ένας τόσο καλός και υψηλού επιπέδου διαιτητής όπως ο κύριος Θωμάς Χρόνης. Συγχαρητήρια σε ΟΛΟΥΣ για την όμορφη εικόνα που μας χάρισαν!\nΠρώτος αγώνας για τα μίνι κορίτσια μας. Καλό ξεκίνημα στον αγώνα, στην συνέχεια όμως οι συνεργασίες μας μειώθηκαν όπως και η αποτελεσματικότητα στα τελειώματα. Κρατάμε την αγωνιστικότητα και το γεγονός της συμμετοχής 12 κοριτσιών με ακόμα 4 να κάθονται στον πάγκο. Στις λεπτομέρειες & σ’ αυτό το παιχνίδι κρίθηκε ο νικητής. Η τύχη δεν μας έκλεισε το μάτι για να κάνουν τα κορίτσια μας το Νταμπλ στο Σαββατοκύριακο. Συνεχίζεται η προσπάθεια με αμείωτους ρυθμούς.\nΕ.Α. Νικαίας-ΝΕΜ 37-34. Σ’ ένα πολύ σκληρό παιχνίδι με 2 τραυματίες (ευτυχώς ελαφριά) από το 1ο δεκάλεπτο, τα γεννηθέντα το 2008 παιδιά του coach Μπούρη προσπάθησαν πολύ αλλά στο τέλος δεν τα κατάφεραν.\nΣυγχαρητήρια σε όλους για την προσπάθεια & την αγωνιστική διάθεση!\n& φυσικά για την\nΒ’ Εθνική Κατηγορία Ανδρών\nΝΕΜ BC-ΠΕΝΤΕΛΗ 89-66\nσ’ ένα παιχνίδι που θα μπορούσε κάλλιστα να χρησιμοποιηθεί ως διαφημιστικό σποτ για την πόλη μας, για την ομάδα μας & για το ίδιο το μπάσκετ!\nAbove all, the Team!\nAleka Stamatiadi 30/07/2020\nΠ. Μαργέτης: “Προάσπιση των συμφερόντων του Δήμου ή όχι;”\nAleka Stamatiadi 26/01/2022